
STUDENŢII  ŞI  PREOŢIA.1 

-  POMENIND  PE  SF.  GR1GORE  TEOLOGUL.  - 

Figura  curată  şi  opera  minunată  a  Sf.  Grigore 
de  Nazians  se  proiectează  mereu  în  sufletele  noastre 
cu  aceeaş  vrajă  neîntrecută,  dar  mai  ales  cu  aceeaş 
dulce  mireasmă  a  idealurilor  sfinte,  care  robesc 
inimile  şi  deschid  zările  bucuriilor  cereşti. 

Ori  cât  de  mult  ne-ar  încânta  frumseţea  inspi¬ 
raţiei  sale  profetice,  prinsă  în  cele  3000  de  ver¬ 
suri  religioase,  oricât  de  profundă  ar  fi  admiraţia 
noastră  pentru  superba  lui  ştiinţă  teologică,  semă¬ 
nată  în  strălucite  cuvântări  şi  epistole,  totuşi  nimic 
nu  impresionează  mai  puternic,  decât  propria  lui 
viaţă,  trăită  pe  de-a’ntregul  în  lumina  evangheliei  lui 
Hristos. 

Nota  esenţială  a  acestei  vieţi  este  pietatea.  Ea 
înseamnă  cunoaşterea  deplină  a  adevărului  divin  şi 
realizarea  lui  integrală  în  fiecare  clipă  a  existenţei 
noastre  pământeşti.  Nici  un  gând,  dar  mai  ales  nici 
o  faptă,  care  să  nu  răsară  din  cea  mai  pură  cre¬ 
dinţă  şi  din  cea  mai  sfântă  umilinţă  către  Celce  s’a 
dat  pe  sine  pentru  izbăvirea  lumii. 


1  Cuvinte  rostite  pentru  studenţii  dela  Internatul  T  eolopfic  din  Bu¬ 


cureşti. 


i  1 


1 


1 


REVISTA  TEOLOGICA 


Pietate  se  chiamă  cu  alte  cuvinte  evlavie ,  cucer¬ 
nicie .  Să  trăieşti  adică,  cu  toată  inima  ta,  în  slujba 
Domnului  şi  după  voia  lui,  iată  linia  sufletească  de¬ 
terminanta  a  Sf.  Grigore.  Nici  înălţimea  ştiinţei  şi 
nici  splendoarea  scaunului  episcopesc  nu  i-au  putut 
da  bucuriile  păcii  lăuntrice,  ci  exclusiv  nepotolita 
stăruinţă  de  a  se  detaşa  de  contingenţele  pămân¬ 
teşti,  spre  a  trăi  clipă  de  clipă,  numai  în  desăvârşita 
unire  cu  Hristos-Mântuitorul.  însuşi  Sf.  Pavel  a  ţinut 
să  arate  adeseori,  că  pietatea  este  una  din  virtuţile 
principale,  fără  de  care  nu  se  poate  concepe  ade¬ 
văratul  creştin  şi  cu  atât  mai  puţin  adevăratul  preot. 
De  aceea,  el  îi  spune  lui  Timotei:  „Iar  de  basnele 
cele  lumeşti  te  fereşte;  ci  deprinde-te  pe  tine  cu 
bună  cucernicie,  căci  deprinderea  trupească  la  puţin 
foloseşte,  dar  evlavia  spre  toate  este  de  folos11  [I. 
Tim.  4,  7).  Şi  pentru  a*i  demonstra  mai  convingător 
valoarea  pietăţii,  ca  idealul  de  viaţă,  diametral  opus 
concepţiei  omeneşti  curente,  el  previne  pe  Timotei 
să  nu  dispereze  în  faţa  piedicelor  şi  violenţelor,  ci 
să  persevereze  cu  îndrăzneală,  mângăindu-se  cu 
credinţa  „că  toţi  ceice  voiesc  să  trăiască  cucernic 
în  Hristos-Isus,  vor  fi  prigoniţi"  (II.  Tim.  3,  12]. 

Iată  dar  adeverit,  că  spre  a  dobândi  cucernicia 
(pietatea],  omul  trebuie  să  treacă  necontenit  prin  în¬ 
cercările  suferinţii.  A  te  feri  de  ea,  spre  a  nu  fi 
atins  de  lovituri  dureroase,  înseamnă,  prin  urmare, 
a  ocoli  pe  Hristos  şi  a  dispreţui  exemplul  jertfei 
sale  supreme  de  pe  Golgota  sângerărilor. . . 

Sf.  Grigore  de  Nazians  este  un  incomparabil 
model  de  pietate  biblică  şi  dacă  el  a  izbutit  să  se 
ridice  la  această  înălţime  de  perfecţiune  creştină, 
este  firesc  să  ne  întrebăm:  e  rezultatul  direct  al 
voinţei  şi  studiilor  sale,  sau  au  intervenit  şi  puteri 
în  afară  de  fiinţa  lui? 

Fără  îndoială,  că  peste  nobleţă  unor  silinţi  per¬ 
sonale  dar  limitate,  a  trebuit  să  vie  puterea  harului 
divin,  care,  după  grele  frământări,  s’a  coborât  asupra 
lui  ca  o  binecuvântare  mistică  şi  sfinţitoare. 

Şi  harul  a  venit  de  sus,  nu  prin  voia  întâmplării, 
ci  prin  chiemările  unei  inimi  curate,  pregătită  în  tă¬ 
cere  să  primească  darurile  cele  mai  pre  sus  de  fire 
ale  milostivirii  cereşti.  „Căci  a  fi  în  stare  să  pri¬ 
meşti  îndemnul  lăuntric  al  lui  Dumnezeu,  însem¬ 
nează  a  te  ridica  peste  tine  însuţi  şi  peste  puterile 
covârşitoare  ale  firii  moştenite.  Celce  a  avut  vr’o- 
dată  o  cât  de  neînsemnată  experienţă  a  acestui  har, 
celce  în  grelele  sale  conflicte  sufleteşti  a  murmurat 
la  vreme  potrivită  o  rugăciune,  bucurându-se  de  da¬ 
rurile  ei  nebănuite,  acela  ştie  cât  de  neputincioasă 
este  orice  încordare  a  voinţei,  câtă  vreme  nu  pri¬ 
meşti  cu  smerenie  ajutorul  harului  dumnezeesc" 
{Foerster,  Hristos  şi  viaţa  omenească]. 

In  faimosul  său  discurs  apologetic,  sf.  Grigore 
făcând  o  aspră  critică  preoţilor  din  vremea  lui,  „cari 
se  îndeasă  şi  se  împing  pe  lângă  sf.  masă  din  Altar, 
ca  şi  cum  preoţia  n’ar  fi  o  pildă  de  virtute,  ci  un 
simplu  mijloc  de  traiu“,  le  trimite  ca  o  dreaptă  mu¬ 
strare  apostrofa  colorată:  „săraci  în  pietate,  ticăloşi 
în  strălucire11. 

Cine  nu  vede,  prin  contrast,  în  această  lapidară 
sentinţă,  frumseţea  idealului  preoţesc,  imaginat  de 
sf.  Grigore  şi  realizat  de  el  în  chip  desăvârşit  prin 
însăş  viaţa  lui  de  netrecătoare  sfinţenie? 

Şi  tot  el  exprimă  în  aceeaş  cuvântare  adevă¬ 
ruri  elementare,  spunând  preoţilor:  „se  cade  mai 
întâi  a  te  curăţi,  apoi  a  curaţi ;  a  te  apropia  de  Dum¬ 
nezeu  şi  apoi  a  apropia  pe  alţii ;  a  te  sfinţi  pe  tine 
şi  apoi  a  sfinţi  pe  alţii". 

* 

Iată,  prinse  în  cadre  de  miniatură,  învăţătura  şi 
fapta,  ce  ni  le  îmbie  spre  meditare  figura  Patro¬ 
nului  nostru. 

In  adevăr,  pomenirea  lui  nu  se  poate  mărgini 
numai  la  un  imn  de  proslăvire,  ci  mai  vârtos  trebuie 
să  ne  îndemne  la  un  serios  examen  de  conştiinţă, 
care  să  dea  răspuns  marei  întrebări:  trăim  noi  cu 
Hristos  sau  nu? 


1* 

Este  problema  de  viată  pentru  studenţi  noştri 
în  teologie,  ca  viitori  preoţi  ai  Bisericii  ortodoxe. 

Privesc  de  multă  vreme  evoluţia  acestei  Bise¬ 
rici  şi  văd  cât  de  unilaterală,  sau  dacă  vreţi  cât 
de  insuficientă  este  concepţia  privitoare  la  formarea 
clerului  nostru. 

Preocupările  factorilor  hotărâtori  se  îndreaptă, 
cu  precădere  —  mă  gândesc  la  Facultăţi  îndeosebi 
—  spre  o  singură  direcţie:  pregătirea  ştiinţifică,  lă¬ 
sând  în  uitare  viaţa  sufletească.  S’ar  părea  că  în 
opinia  curentă  a  celorce  au  răspunderile,  preotul 
trebuie  să  devină  cu  orice  preţ  un  fel  de  savant, 
perfect  orientat  în  vastul  laborator  al  ştiinţei  teolo¬ 
gice  moderne.  Un  intelectual  autentic,  gata  să-ţi  elu¬ 
cideze  orice  controversă  şi  capabil  să-ţi  rezolve 
orice  întrebare  complicată,  ca  un  al  doilea  Pico  de 
Mirandola.  Mintea  să  strălucească,  ca  o  vitrină  su¬ 
praîncărcată  în  luminele  serii,  pe  când  inima,  acest 
izvor  de  simţiri  şi  făptuiri  minunate,  vegetează  în 
umbrele  părăsirii. 

De  aceea,  pregătirea  clerului  se  concentrează 
astăzi  mai  mult  în  teoriile  sălii  de  curs,  pe  când 
practica  vieţii  religioase  este  aproape  absentă.  De 
ce?  Explicaţia  nu-i  tocmai  grea.  Cea  din  urmă  pre¬ 
tinde  o  permanentă  comuniune  cu  sufletele,  deci  sa¬ 
crificii  de  fiecare  ceas,  la  cari  însă  nu  se  hotărăsc 
decât  marile  voinţi  creştine.  Numai  ele  pot  asigura 
primatul  inimei  misionare  asupra  minţii  intelectua- 
liste.  Vibraţia  religioasă  este  de  esenţa  sentimen¬ 
tală  şi  ca  atare  izvorâtă  din  suflet,  nu  din  teorii 
de  catedră. 

Cât  de  veridică  este  credinţa,  că  intensitatea 
atmosferei  religioase  dă  valoare  oamenilor  şi  ope¬ 
relor,  ne-o  arată  şi  o  figură  laică  de  proporţiile  lui 
Bismarck,  care  a  rostit  cuvintele  impresionante: 
„orice  stat  care  vrea  să  existe,  trebue  să-şi  aşeze 
temelia  pe  educaţia  religioasă". 

Dar,  confirmările  abundă  şi  în  jurul  nostru.. 

Iată-1  pe  credinciosul  învăţat  Simeon  Mehedinţi,  spu¬ 
nând  cu  toată  autoritatea  vieţii  sale  creştine:  „Ni- 
căiri  şi  niciodată  nu  sa  făcut  ceva  durabil  decât 
prin  idealul  moral,  de  care  massa  unei  naţiuni,  şi 
chiar  bărbaţii  săi  de  stat,  nu  se  pot  apropia  altfel 
decât  prin  educaţia  religioasă"  [Către  noua  generaţie]. 

Cu  atât  mai  mult  se  impune  această  educaţie 
viitorilor  preoţi,  cari  prin  esenţa  chemării  lor  sunt 
sortiţi  s’o  creieze  prin  propria  lor  viaţă. 

Este  deci  nevoie  să  recunoaştem  sincer  şi  fără 
rezerve,  că  preotul  mai  înainte  de  a  fi  un  exponent 
al  ştiinţei,  se  cuvine  să  fie  un  practicant  al  sfinţe¬ 
niei.  Aşa  a  înţeles  Isus  rostul  ucenicilor  săi  şi  tot 
aşa  i  a  povăţuit  cu  neobosită  râvnă  şi  Pavel  pe  cre¬ 
ştinii  comunităţilor  convertite. 

Dar  însăşi  conştiinţa  laicilor  luminaţi  din  zilele 
noastre  vrea  să-l  vadă  pe  preot  în  această  curată 
şi  nobilă  înfăţişare.  Este  desigur  instructiv  şi  aproape 
revelator  să  reamintim  cuvintele  învăţatului  profesor 
Ovid  Densuşianu:  „Nu  numai  împlinitor  al  slujbelor 
în  Biserică,  ci  om  care  împrăştie  în  jurul  lui  bună¬ 
tatea,  blândeţea,  care  apără  pe  cei  oropsiţi  şi  opreşte 
pe  mişei  să  făptuiască  ce  le  este  în  fire,  om  care 
ajută,  se  jertfeşte  chiar,  om  care  dă,  nu  care  adună 
—  întrun  cuvânt  suflet  adevărat  printre  atâtea  su¬ 
flete,  cari  aşteaptă  să  fie  luminate  şi  apărate,  aşa 
trebue  să  fie  preotul"  (cf.  Preoţimea  românească. 
Bucureşti,  1919]. 

* 

Preotul  astfel  stilizat,  nu  poate  răsări  decât 
dintr’o  îngrijită  atmosferă  de  viaţă  religioasă  Ea 
trebuie  creată  pretutindeni,  unde  fiinţează  o  şcoală 
de  pregătire  clericală.  Iată  şi  rostul  instituţiei  noastre. 

In  liniştea  odihnitoare  a  chiliilor  mângâiate  de 
mireasma  grădinilor  înflorite,  în  pacea  sfântă  a  cti¬ 
toriei  voevodului  ce  ne  luminează  gândurile,  aveţi 
prilejuri  fericite  de  reculegere  şi  concentrare  duhov¬ 
nicească.  Nu  trebuie  să  uitaţi  niciodată,  că  alături 
« de  ştiinţa  ce-o  culegeţi,  o  datorie  mai  înaltă  vă  în- 

deamnă  să  priviţi  mereu  spre  interior,  unde  un  su¬ 
flet  îşi  aşteaptă  învierea  şi  purificarea  izbăvitoare. 

V'am  spus  adeseori,  că  pentru  aceasta  mijloa¬ 
cele  verificate  de  experienţa  creştină,  sunt  meditaţia 
şi  rugăciunea.  Ele  singure  pot  duce  la  contactul  mi¬ 
stic  cu  Hristos,  coborând  în  sufletele  credincioase 
darurile  sfinţitoare  ale  harului.  Iar  ca  exteriorizare 
a  credinţei  ce  vă  încălzeşte  inima,  se  cuvine  să  prac¬ 
ticaţi  pietatea.  Aţi  văzut  ce  preţ  pune  pe  ea  Apo¬ 
stolul  neamurilor  şi  aţi  înţeles  cât  de  mult  sa  îm¬ 
podobit  cu  ea  sf.  Grigore  de  Nazians. 

Fără  cucernicie  nu  este  adevărată  viaţă  creştină. 

La  această  trăire  curată  vă  îndemnăm,  prin 
curăţire,  prin  cunoştinţă,  prin  îndelungă  răbdare, 
prin  bunătate,  prin  Duhul  sfânt,  prin  dragoste  „ne- 
făţărită"  —  cum  sfătuieşte  plin  de  inspiraţie  sf.  Pavel 
[II,  Cor.  6,  6]. 

Cât  de  impresionante  ni  se  par  cuvintele  stră¬ 
lucitului  filozof  roman  Epictet  —  contimporanul  lui 
Pavel  —  când  spune :  „Pururea  să  zici :  Dumnezeu 
m’a  făcut;  el  este  în  mine,  şi-l  duc  oriunde  cu  mine; 
de  ce  să-l  pătez  cu  gânduri  urâte,  cu  fapte  rele  şi 
necurate  sau  cu  dorinţi  ruşinoase?11  [Manualul]. 

Ambianţa  dela  Radu-Vodă  începe  să  fie  tot 
mai  prielnică  pentru  apropierea  de  Domnul.  Pri¬ 
miţi-o  deci  cu  încredere  şi  stăruiţi  cât  mai  des  în 
rugăciune,  ca  prin  smerenia  sufletului  şi  zdrobirea 
inimii,  să  dobândiţi  dumnezeeasca  graţie  de  a  putea 
striga  copleşiţi  de  fericire:  „Nu  eu  mai  trăiesc,  ci 
Hristos,  celce  m’a  mântuit,  trăieşte  întru  mine“.  [Ga- 
lateni]. 


Prof.  Dr.  I.  MATEIU. 


CATOLICISMUL  $1  CULTURA 
MODERNĂ. 

(Urmare). 

IV.  Acţiunea  catolică. 

Catolicismul  poartă  în  sânul  său  germenii  zgu¬ 
duirilor  ce  se  repetă  la  intervale  tot  mai  dese.  Cen¬ 
tralismul  exagerat  duce  la  reacţiunile  din  sânul  di¬ 
feritelor  popoare,  absorbirea  şi  transformarea  în- 
tregei  vieţi  religioase  în  norme  de  drept  duce 
la  reacţiunea  sufletului  însetat  după  religie,  adop¬ 
tarea  sistemului  filozofic  neoscolastic  duce  la  reac¬ 
ţiunile  fiecărei  generaţii  care  creşte  familiarizată  cu 
o  cugetare  mereu  evoluată,  clericalismul  extrem 
duce  la  identificarea  clerului  cu  laicii.  Exagerarea 
nu  poate  naşte  decât  exagerare. 

Şi  se  pare  că  Biserica  apuseană  a  perdut  ela¬ 
sticitatea,  urmându-şi  fatal  şi  inert  calea  apucată,  cu 
toate  aparenţele  de  adaptare  la  spiritul  timpului. 
Aşa  se  explică  faptul  că  dorinţelor  amintite,  Bise¬ 
rica  apuseană  le  răspunde  cu  o  şi  mai  mare  inten¬ 
sificare  a  centralismului,  cu  o  şi  mai  hotărâtă  re¬ 
ducere  a  oricărei  iniţiative  şi  activităţi  sub  autori¬ 
tatea  episcopală,  respectiv  papală.  Chiar  în  pragul 
noului  timp,  la  Rusaliile  anului  1917,  Benedict  XV 
Introduce  noul  Codex  Juris  Canonici,  dupăce  încă 
din  1904  Pius  X  dispuse  noua  codificare  a  drep¬ 
tului  bisericesc.  Corpus  Juris  Canonici  de  până 
atunci,  cu  structura  lui  complicată  şi  cu  multele  ada¬ 
usuri,  era  o  colecţie  privată,  nu  un  codice  recunoscut 
apriat  de  Biserică.  Prin  acest  caracter  al  lui  era 
posibilă  o  mare  varietate  în  dreptul  bisericesc,  fie¬ 
care  ţară  deosebindu-se  printr  o  sumă  de  legi  bise¬ 
riceşti  proprii  ei.  Codicele  nou  realizează  cea  mai 
deplină  unitate.  Ideia  centrală  ce-1  străbate  este  cen- 

tralizarea  şi  papalizarea  Bisericii.  Episcopatul  uni¬ 
versal  al  Papei  e  dus  la  realizare  deplină.  Papa  e 
pastor  summus  et  universalis  al  întregei  Biserici  şi 
al  fiecărei  Biserici  în  parte.  Ordinarii  fiecărui  loc, 
episcopii  şi  parohii,  sunt  numai  locţiitorii  lui.  Epis- 
copalismul,  învăţătura  despre  neatârnarea  episco¬ 
pului  instituit  de  Duhul  sfânt,  a  murit  cu  desăvârşire. 

Un  exemplu  de  rostul  unificator  al  noului  Codex 
este  dispoziţia  lui  prin  care,  revocând  un  privilegiu 
acordat  unor  ţări  [Germania  ş.  a.],  declară  neva- 
lide  căsătoriile  între  catolici  şi  necatolici  încheiate 
la  necatolici. 1 

Neînduplecat  se  exercită  autoritatea  Curiei  pa¬ 
pale  şi  în  domeniul  cercetărilor  istoric-exegetice, 
sau  de  altă  natură.  Co misiunea  biblică-romană  a 
„rezolvat"  în  ultimul  sfert  de  veac  aproape  toate 
problemele  biblice.  Benedict  XV  a  declarat  în  en¬ 
ciclica  „Hieronimus"  din  1920,  toate  deciziunile  co- 
misiunii  biblice  obligatorii  Congregaţiunea  sf.  Oficiu, 
care  a  primit  din  1917  şi  rosturile  congregaţiunii 
Indexului,  desfiinţată  atunci,  a  condamnat  prin  de¬ 
cretul  din  15  Dec.  1923  mai  multe  volume  ale  lui 
Vigouroux,  Bacuez  şi  Bressac.  In  28  Martie  1924 
a  fost  excomunicat  preotul  şi  profesorul  de  ştiinţa 
religiei  dela  universitatea  de  stat  din  Roma,  Ernesto 
Buonaiuti,  toate  scrierile  lui  fiind  condamnate  iar  el 
oprindu-se  de  a  mai  scrie  sau  învăţa  despre  che¬ 
stiuni  religioase.  *  Cu  un  an  mai  târziu,  au  fost  puse 
la  index  scrierile  lui  I.  F.  Hehn,  profesor  de  Test. 
Vechiu  la  Wurzburg. 3  La  sfârşitul  anului  1930  a  fost 
pusă  la  index  cartea  „Messianisme"  a  valorosului 
profesor  L.  Dennefeld  din  Strasbourg,  carte  căreia 
profesorul  de  dogmatică  dela  aceeaş  Facultate  şi 


1  Hermelink,  oo.  c.  26 — 7.  K.  Neundorfer.  Recht  und  Macht  in  der 
Kirche  passim,  Despre  ultima  chestiune  vezi  Karl  Mirbt.  Das  Mischehen- 
recht  des  Codex  Juris  Canonici  und  die  interkonfessionellen  Beziehungen 
in  Deutschland,  în  Festgabe  fur  Karl  Miiller,  Tiibingen,  1922,  pg.  252  urm. 
1  Hermelink,  op.  c.  34,  109. 

»  Chr.  W.  192S,  Nr.  33,  34  col.  764. 

episcopul  din  Strasbourg  îi  acordaseră  „nihil  obstat", 
iar  înainte  fusese  publicată  ca  articol  [„Messianisme"] 
în  Dictionnaire  de  theologie  catholique,  redactat  de 
profesorul  aceleeaş  Facultăţi,  E.  Amman !  „Raze  de 
lumină11.  Ian. — Feb.  1931,  55. 

Cea  mai  nouă  metodă  de  centralizare  catolică 
şi  de  intensiticare  a  clericalismului  a  fost  găsită 
însă  de  isteţul  Pius  XI  în  Acţiunea  catolică  prin 
care  pentru  minima  concesiune  pe  care  o  face  ten¬ 
dinţelor  noui  ale  laicilor  de  a  participa  activ  la  viaţa 
bisericii,  îşi  cere  ca  răsplată  înfeodarea  tuturor  or¬ 
ganizaţiilor  laice  sub  autoritatea  sa,  respective  a 
episcopului.  Timpul  viitor  ne  va  arăta,  dacă  această 
imensă  sofisticărie,  de  a  lua  omului  şi  ce  bruma 
mai  are  sub  aparenţa  că-i  dai,  nu  se  va  răsbuna 
într’o  zguduire  cu  grave  urmări  pentru  Biserica 
apuseană. 

„Acţiunea  catolică"  prin  mijlocirea  căreia  trebue 
să  se  coboare  Regnum  Christi  peste  toată  societatea, 
e  cea  mai  scumpă  preocupare  a  lui  Pius  XI.  Acest  papă, 
spune  cardinalul  arhiepiscop  Faulhaber  din  Miinchen, 
va  rămânea  poate  în  istorie  cu  numele  de  „papă 
al  acţiunii  catolice". 1  Numele  de  „Acţiune  catolică" 
a  existat  şi  înainte,  dar  sensul  lui  precis  de  astăzi 
se  datoreşte  lui  Pius  XL  începutul  acestei  organi¬ 
zaţii  s’a  făcut  în  Italia.  In  2  Oct.  1923,  Papa  aprobă 
statutele  „Acţiunii  catolice"  după  ce  încă  în  23  Dec. 
1922  prin  enciclica  „Ubi  arcano  Dei"  îi  fixă  directivele. 
„Azzione  Cattolica  Italiana"  [A.  C.  I.]  s’a  format  aso¬ 
cierea  a 4  federaţii  naţionale:  1.  Federazione  Italiana 
dei  Uomini  Cattolici,  care  cuprinde  pe  toţi  bărbaţii 
căsătoriţi  şi  pe  cei  necăsătoriţi  dela  35  ani  în  sus. 
2.  Societtâ  della  Gioventii  Cattolica  Italiana,  care  cu- 


*  Predica  aceluia  din  12,  li.  1928,  la  sărbătoarea  încoronării  papei, 
tratând  despre  Acţiunea  catolică.  Dr.  Erhard  Schlund  O.  F.  M.  Die  Katho- 
lische  Aktion  1928  Miinchen  pg.  33.  In  anul  jubilar,  1925,  Pius  XI  a  insti¬ 
tuit  chiar  o  Duminecă  anuală  [cea  dela  finea  lui  Ocfomvrie]  pentru  ser¬ 
barea  „Regelui  gloriei*',  Dominica  Regis  gloriae.  Chr.  W.  1926  Nr.  21  col. 
1089. 

prinde  tot  tineretul,  afară  de  cel  universitar,  cu  scopul 
de-al  forma  cultural,  moral,  religios  şi-al  pregăti  pentru 
apostolatul  laic.  Acesteia  îi  sunt  alipite  asociaţiile  de 
sport,  teatru,  călătorii  etc.  3.  Federazione  Universi- 
taria  Cattolica  Italiana,  cuprinde  tineretul  universitar 
bărbătesc.  4.  Unione  Feminile  Cattoliche  în  grupele: 
a)  Unione  fra  le  Donne  Cattoliche  d’Italia;  b)  Gio- 
ventu  Feminile  Cattolica  Italiana,  cuprinzând  tineretul 
femenin;  c)  Le  Universitarie  Cattoliche,  studentele, 
şi  dela  1926  d)  Fanciulli  Cattolici  Italiani,  cuprinzând 
copiii  dela  6  ani. 

Acestei  organizări  orizontale  îi  corespunde  una 
verticală.  In  fiecare  parohie  există  un  Consiglio  pa- 
rocchiale  care  se  compune  din  reprezentanţii  tuturor 
grupelor  amintite.  Toate  grupele  parohiale  din  toate 
parohiile  unei  dieceze  formează  o  asociaţie  diece¬ 
zană,  în  frunte  cu  un  consiliu  diecezan..  Toate  aso¬ 
ciaţiile,  grupele  diecezane  formează  apoi  Acţiunea 
catolică  Italiană  cu  un  consiliu  central  [Giunto 
centrale  dell’  Azione  cattolica  Italiana],  compus  din 
12  membrii,  adecă  din  cei  4  preşedinţi  ai  fede¬ 
raţiilor  de  bărbaţi,  femei,  tineri  şi  studenţi,  din  cei 
4  preşedinţi  ai  grupelor  federaţiei  de  femei,  din  3 
membrii  numiţi  de  papa  şi  din  preşedintele  pe  care-1 
numeşte  tot  papa.  Toţi  preşedinţii  federaţiilor  şi-ai 
consiliilor  în  subordine  sunt  laici,  dar  nu  aleşi  ci 
numiţi  de  papa,  sau  de  episcopul  diecezan.  Preşe¬ 
dinţii  Consiliilor  parohiale  sunt  numiţi  de  preot.  Toţi 
preşedinţii  apoi  au  pe  lângă  ei  ca  reprezentanţi  ai 
Bisericii,  clerici  sfătuitori. 

Organizaţiile  economice  şi  politice  nu  fac  parte 
din  Acţiunea  catolică. 1 

Partidele  politice  nu  pot  face  parte  din  A.  C. 
I.  şi  din  motivul  că  în  privinţa  politicii,  catolicii  ita¬ 
lieni  sunt  împărţiţi  în  două.  Partito  populare,  înfi- 


1  Manuale  di  Azione  Caitolica  2  vo!.  Pavia  1928,  după  E.  Schlund 
op.  c.  pg.  28  Dia  Schlund  op.  c.  şi  din  chr.  W.  1926  Nr.  i2  şi  1928  Nr.  4 
iau  de  altfel  toate  informaţiunile  despre  Acţ.  cat. 


10 


revista  teologică 


inţat  în  1919,  în  virtutea  spiritului  său  democrat, 
luând  o  atitudine  duşmănoasă  fascismului,  crunt 
reprimat,  iar  o  parte  din  el  sub  titlul  de  Centrul 
naţional  s’a  format  ca  partid  independent,  pretinos 
fascismului.  Acţiunea  catolică  se  interesează  de 
politică  numai  întrucât  se  atinge  cu  interesele  re¬ 
ligioase,  cu  morala  şi  cu  binele  public.  In  aceasta 
ea  e  o  conducătoare  şi  o  sfătuitoare  a  catolicilor. 
Dar  nu  face  politică  de  partid-  Conducătorii  lo¬ 
cali  şi  dela  centru  urmează  principiului  să  evite, 
în  interesul  religiei  şi  a  organizaţiei  bisericeşti  că- 
reia-i  servesc,  orice  aparenţă  de  unilateralitate  po¬ 
litică  şi  să  nu  primească  vre-un  rol  oficial  în  vre-un 
partid. 

Pe  terenul  politico-social.  Acţiunea  catolică  ne 
mai  primind  în  sânul  său  sindicatete  profesionale, 
a  renunţat  de  asemenea  la  acţiunea  nemijlocită. 
Afară  de  aceea  prin  legea  din  3  Aprilie  1926  gu¬ 
vernul  italian  a  interzis  deodată  cu  sindicatele  so¬ 
cialiste  şi  pe  cele  catolice,  recunoscând  numai 
„Sindicatele  naţionale"  cu  atribuţii  de  drept  pu¬ 
blic  în  regularea  condiţiilor  de  muncă.  De  atunci 
întră  şi  catolicii  în  ele,  dupăce  li  s’a  primit  3  con¬ 
diţii:  că  aceste  sindicate  vor  avea  numai  o  activi¬ 
tate  economică  şi  nu  vor  face  politică  de  partid,  că 
se  va  respecta  conştiinţa  morală  şi  religioasă  a 
membrilor  şi  că  organizaţiile  profesionale  vor  putea 
să  lucreze  mai  departe  pentru  trebuinţele  culturale 
şi  pentru  ajutorarea  membrilor  lor.  De  aci  înainte 
„scutul  intereselor  materiale  ale  lucrătorilor  prole¬ 
tari  e  încredinţat  exclusiv  sindicatului  recunoscut 
prin  lege"  [Oss.  Rom.  1926,  Nr.  65].  Acţiunea  cato¬ 
lică  italiană,  trebuind  să  se  mulţumească  numai  cu  o 
influinţă  indirectă  asupra  vieţii  politice  şi  economice, 
şi-a  creat  în  Instituto  cattolico  Italiano  di  Attivitâ 
sociale  un  organ,  care  are  misiunea,  pe  lângă 
studiul  chestiunilor  curente  „să  pregătească  activi¬ 
tatea  catolicilor  în  sânul  sindicatelor  recunoscute 
legal"  [Oss.  Rom.  111  din  3  Iulie  1926],  Acţiunea 

catolică  se  strădueşte  apoi  să  organizeze  din  nou 
toate  profesiunile  [d.  ex.  şi  a  artiştilor,  scriitorilor, 
medicilor,  advocaţilor  etc.]  şi  să  lăţească  între  ele 
înţelegerea  pentru  „apostolatul  laic“. 

Acţiunea  catolică  a  început  să  se  transplanteze 
la  dorinţa  Papei  în  toate  ţările,  după  modelul  ita¬ 
lian.  Mai  întâi  a  importat-o  episcopul  tirolez  din  Vo- 
ralberg,  Dr.  Weitz,  în  1926.  In  Austria  întreagă  sa 
întemeiat  solemn  în  Aprilie  1928  în  prezenţa  ca¬ 
pilor  bisericeşti  şi  a  delegaţilor  tuturor  organiza¬ 
ţiilor  de  laici.  In  Jugosiavia  s’a  hotărât  în  confe- 
renţa  episcopilor  din  Octomvrie  1927  transformarea 
Asociaţiei  croate  catolice  în  Acţiunea  catolică.  Cam 
în  acelaş  timp  a  hotărât  conferenţa  episcopilor  din 
Cehoslovacia  introducerea  Acţiunii  catolice  acolo. 
Spre  deosebire  de  alte  ţări,  în  Cehoslovacia  Acţiunea 
catolică  nu  e  numai  un  birou  central  pentru  alte 
organizaţii,  nu  e  adecă  o  federaţie  de  societăţi  exi¬ 
stente  dinainte,  ci  e  compusă  din  membrii  singulari, 
e  însăşi  societatea.  In  Polonia  s’a  întemeiat  Acţiunea 
catolică  la  primul  congres  anual  al  catolicilor,  în  1926. 
In  Franţa  Acţiunea  catolică  a  fost  opusă  Acţiunii 
franceze  [Action  franţaise]  şi  stă  în  legătură  cu  Fe- 
deration  naţionale  cathoiique  întemeiată  la  1924  de 
generalul  Castelnau,  pentru  a  opune  o  reacţiune  or¬ 
ganizată  puterilor  vrăjmaşe  Bisericii.  In  1927  număra 
2.500.000  membri.  In  Belgia  cardinalul  van  Roey 
din  Mecheln,  urmaşul  lui  Merpier,  a  dat  Acţiunii 
catolice  un  ascuţiş  îndreptat  contra  naţionalismului 
flamand.  Şi  aici,  ca  şi  în  Franţa,  primează  organi¬ 
zaţiile  ţărăneşti.  Pregătirile  au  început  de  prin  1926. 
In  Litvania  se  prevede  prin  Concordatul  din  27  Sep¬ 
temvrie  1927,  arL  25,  deplină  libertate  din  partea  sta¬ 
tului  pentru  organizaţiile  cari,  urmărind  în  primul  rând 
scopuri  religioase,  formează  Acţiunea  catolică  şi  stau 
sub  autoritatea  episcopului.  Prin  aceasta  e  vădit  că 
Acţiunea  catolică  e  o  parte  din  Biserica  oficioasă. 
In  Spania  cardinalul  Reigy  Casanova  a  format  în 
Octomvrie  1926  un  comitet  pentru  pregătirea  Ac- 

ţiunii  catolice,  realizând-o  prin  acomodarea  organi¬ 
zaţiei  Junto  Central  de  Accion  catolico  ce  există, 
dela  1900.  In  Ungaria  a  primit  acest  roi  Federaţia 
catolică  ce  există  din  1896,  [Orszâgos  katholikus  szo- 
vetseg]  care  cuprinde  vre-o  500  de  societăţi  In  Anglia 
răspunde  acestei  meniri  Catholic  Confederation  of 
England  and  Wales,  având  ca  preşedinte  pe  cardi¬ 
nalul  Bourne.  In  Elveţia  purtătorul  Acţiunii  catolice 
e  Federaţia  catolică  elveţiană!  împărţită  în  asociaţii 
cantonale.  In  Statele-Unite  din  America  de  Nord 
acest  rol  îl  are  National  Catholic  Welfare  Confe- 
rence.1 

In  Germania  s’a  început  mai  târziu.  înainte  de 
a  se  începe  a  se  lucra  oficial  sau  auzit  glasuri  de 
neîncredere.  K.  Neundorfer  în  scrierea  sa  „Zwischen 
Kirche  und  Welt‘\  1927,  şi  în  alte  articole,  nu  crede 
în  putinţa  unei  activităţi  vioae  a  laicilor,  când  e 
stânjenită  de  supravegherea  ierarhiei.  In  ziarul  du- 
minecal  „Das  Himmelreich“  Nr.  140,  1926,  se  ex¬ 
primă  judecăţi  foarte  sceptice:  S’au  dat  până  acum 
„Multe  reţete,  dar  apostolatul  laic  n’a  trecut  până 
azi  din  sfera  unui  experiment"  sau:  „Oricât  se  vor¬ 
beşte  despre  Acţiunea  catolică  şi  oricât  răsună 
trâmbiţa,  prea  mult  nu  s’a  făcut  până  acum". 2 

De  altă  parte  toţi  sunt  obosiţi  de  puzderia  su¬ 
telor  de  asociaţii  şi  miilor  de  societăţi,  cari  le  ră¬ 
pesc  timpul  şi-i  epuizează  în  biurocraţie  şi  întro 
mulţime  de  forme. 3  De  multe  ori  aceiaşi  oameni  fac 
parte  dintr’o  mulţime  de  societăţi,  cu  scopuri  aproape 
identice,  plătind  contribuţii  pentru  întreţinerea  de  se¬ 
cretariate  şi  trebuind  să  fie  prezenţi  la  toate  manife¬ 
stările  societăţii.  Parohii,  mai  ales,  se  plâng  de  pre¬ 
tutindeni  de  supraîmpovărare,  trebuind  să  fie  în  tot 
locul  ca  sfătuitori  şi  ca  conducători,  ne  mai  ră- 
mânându-le  timp  şi  putere  pentru  reculegere  şi  pentru 


'  E.  Schîund  op.  c.  passim. 

1  Chr.  W.  Nr.  4,  1926,  col.  103. 
3  ibid. 

adevărata  pastoraţie.  E  un  strigăt  general  după 
simplificarea  şi  unificarea  acestor  societăţi. 1 

Primul  cuvânt  oficial  l-a  rostit  în  Germania,  car¬ 
dinalul  arhiepiscop  Faulhaber  din  Miinchen  în  pre¬ 
dica  din  12  Februarie  1928,  la  a  6-a  aniversare  a 
încoronării  lui  Pius  XI.  In  acord  cu  Pius  XI,  la  di¬ 
ferite  ocazii,  a  scos  şi  Faulhaber  atunci  în  relief  5 
semne  caracteristice  ale  Asociaţiunii  catolice: 

1.  Acţiunea  catolică  este  apostolat  laic  sau  cum 
zice  papa  „participarea  laicilor  la  apostolatul  ie¬ 
rarhic".  Preoţii  şi  episcopii  sunt  apostoli  prin  mi¬ 
siune.  Dar  fiind  încărcaţi  prea  mult  cu  activitatea 
înlăuntru  Bisericii,  chiamă  pe  laici  să  fie  apostoli 
afară,  pe  străzi  şi  în  case  unde  predică  duşmanii 
Bisericii. 

2.  Acţiunea  catolică  e  colaborare  organizată. 
Fiecare  lucrează.  Dar  toţi  după  un  plan  comun. 
Acestei  cerinţe  îi  vor  răspunde  multele  societăţi 
existente,  dar  lor  trebue  să  li  se  insufle  un  spirit 
apostolic.  Nu  se  va  întemeia  vre-o  societate  nouă, 
ci  din  reprezentanţii  celor  vechi  se  va  forma  un 
comitet  de  acţiune,  care  va  modifica  preocuparea 
socială  a  vechilor  societăţi  într’o  preocupare  apo¬ 
stolică.  Aceasta  ajută  la  apropierea,  la  unificarea 
vechilor  societăţi. 

3.  Acţiunea  catolică  are  un  caracter  esenţial 
religios.  Ea  nare  scopuri  politice,  nici  economice. 

4.  Al  4-lea  semn  caracteristic  e  necesitatea  faptei, 
coborârea  dela  cugetare,  dela  contemplare,  la  faptă. 

5.  Acţiunea  catolică  e  optimistă.2 

Prin  aceste  calităţi  Acţiunea  catolică  ar  răs¬ 
punde  cerinţelor  manifestate  în  mişcarea  catolică, 
dar  în  acelaş  timp  ar  şi  combate  exagerarea  lor. 
Cardinalul  Faulhaber  dă  şi  indicaţii  practice  cum 
are  să  se  realizeze  în  Germania,  ţara  multelor  so¬ 
cietăţi,  în  majoritate  cu  scopuri  economice.  Dar  cu 

1  C.  Noppel,  Gărung  im  kafholischen  Vereinswesen.  St.  d.  Z.  Febr. 
1923,  pg.  346  urm. 

!  E.  Schluad  op.  c.  63  urm. 

toate  indicaţiile  lui  Faulhaber,  nu  sa  trecut  la  faptă. 
Societăţile  vechi  sunt  geloase  de  drepturile  şi  de 
structura  lor  şi  prevăd  că  Acţiunea  catolică,  oricum 
sar  concepe,  le  va  mărgini  drepturile  şi  le  va  im¬ 
pune,  spre  neplăcerea  lor,  o  micşorare  a  interesului 
pentru  cele  economice  şi  politice.  Se  tem  apoi  că 
înfeodarea  activităţii  laice  sub  autoritatea  episco¬ 
pală,  va  aduce  o  stagnare  a  acelei  activităţi.  Nu 
ştiu  apoi  cum  s’ar  putea  realiza  practic  această 
Acţiune  catolică.  Unii  se  gândesc  că  acest  rol  să-l 
ia  „Asociaţia  poporului  catolic"  [Katholische  Volks- 
verein]  care  cuprinde  aproape  toate  celelalte  orga¬ 
nizaţii  catolice  în  sine.  Dar  atunci  ar  trebui  ca 
aceasta  să  se  supună  la  schimbări  radicale  şi  să 
fie  supusă  episcopatului,  ceeace  nu  prea  vor  con¬ 
ducătorii.1  Explicaţiile  date  de  nunţiul  Pacceli  la 
congresul  anual  catolic  din  Magdeburg  în  Sept.  1928, 
cari  coincid  cu  cele  ale  lui  Faulhaber,  că  societăţile 
de  până  acum  nu  vor  suferi  modificări,  nau  putut 
nici  ele  da  o  soluţie  precisă  sau  porni  la  lucru.  Totul 
este  încă  în  câmpul  discuţiei.*  Iar  nedumeririle  sunt 
foarte  multe.  Mai  trebue  adăugat  că  vechile  pre¬ 
tenţii  ale  catolicismului  „integral", 3  în  sensul  unei 
desfaceri  a  catolicilor  de  necatolici  pe  terenul  poli¬ 
ticei  şi  al  politicei  sociale,  au  primit  prin  moda  Ac¬ 
ţiunii  catolice  hrană  nouă. 

(Va  urma]  Dr.  D.  STĂNILOAE. 


1  C.  Noppel,  VonWachsen  nud  Werden  der  Katbolischen  Aktion,  St. 
d.  Z.  Febr.  1928. 

’  Chr.  W.  1929  Nr.  2,  co).  96  urm.  Przywara  Katholische  Bewegung 
u.  Katholische  Aktion  St.  d.  Z.  Ian.  1929  pg.  269  urm. 

*  înainte  de  războiu  în  Germania  şi  Austria  se  manifesta  o  dubiă 
tendinţă  în  sindicatele  catolice:  cea  de  Koln  care  admitea  să  se  cola¬ 
boreze  in  sindicate  şi  cu  necatolici  şi  cea  de  Berlin  care  ţinea  la  carac¬ 
terul  strict  confesional  al  lor.  Pius  X.  ultramontanistul  papă,  condamnă 
în  enciclica  Singulari  quadam  [24  Sept.  1912]  doctrina  zisă  aclericalism 
sau  aconfesionalism  care  voia  să  sustragă  de  sub  influenţa  Bisericii  socie¬ 
tăţile  dar  în  Germania  admise  excepţional  şi  sub  anumite  condiţii  sindi¬ 
catele  interconfesionale.  Dom.  Ch.  Poulet  Hist.  de  l'Eglise  II  640. 

PREOŢII  ÎN  POLITICA. 

i. 

Tot  mai  mult  răzbate  gândul  că  preoţii  nu  trebuie 
să  facă  politică.  De  obicei,  oamenii  doresc  de  un 
lucru,  până  nu-1  au.  După  ce-1  au,  văd  că  e  greu 
şi  cu  el,  că  nu  merge  şi  încep  a  se  lăpăda  de 
dânsul.  Aşa  e  acum  şi  cu  intrarea  preoţilor  în  viaţa 
politică.  Au  ajuns  a  fi  înhămaţi  la  carul  altora,  nu 
au  loc  de  cinste,  nu  sunt  fruntaşi,  şi  atunci  trebuie 
să  faci  ce  spun  alţii,  ce  de  multe  ori  nu  se  potri¬ 
veşte  cu  haina  ta  de  preot. 

Anul  trecut,  când  a  fost  congresul  liberal,  în 
primăvară,  ce  de  preoţi  în  ceata  care  se  înşiruia 
pe  stradă!  Era  zi  de  Duminecă  şi  le  stătea  atât 
de  rău!  In  loc  să  fie  la  biserică,  la  lucruri  duhov¬ 
niceşti,  erau  la  porunca  altora,  la  treburi  pentru  care 
lăsaseră  pe  cele  duhovniceşti! 

Mai  sus  trşburile  cu  oamenii  decât  cele  cu 
Dumnezeu?  Să  le  laşi  pe  acestea,  ca  să  le  urmezi 
pe  acelea? 

A  fost  trist  şi  urât.  I-am  văzut  pe  uliţă,  întocmiţi 
în  căprarii,  şi  nici  ei  nu  se  simţeau  bine. 

După  război,  au  fost  mulţi  preoţi  care  au  intrat 
în  parlament.  Unii  au  fost  chipuri  mai  alese,  bărbaţi 
care  vor  fi  lucrat  ceva  prin  sfătuirile  dintre  cârmaci. 

Dar  eşit-a  vreunul  la  iveală  ca  un  parlamentar 
de  seamă?  Nici  unul.  Cei  mai  mulţi  erau  bieţi  oameni 
de  stat  după  uşă.  Auzeai  de  câte  unul  că  e  senator... 
Dar  cine-i  ştia  de  nume?  Cine-1  auzise  scoţând  un 
cuvânt  în  sfatul  aleşilor? 

Nici  un  preot  nu  s’a  dovedit  un  vorbitor  de  frunte, 
un  om  de  luptă  dârză. 

Nu  se  poate  tăgădui,  preoţii  noştri  n’au  fost  în 
politică  oameni  de  rândul  întâi.  Mulţi  se  mulţumeau 
să  mozolească  prin  colţuri,  să  drămuiască  treburi 
prin  ministere. 

Doamne,  ce  urâtă  mutră  mai  era  Preotul  Don- 
cilă  din  Basarabia,  cu  căciula  de  rabin,  cu  înfăţi¬ 
şarea  de  om  bine  hrănit 

Odată  nu-i  auzeai  glăsciorul  în  sfatul  trebilor, 
dar  totdeauna  îl  întâlneam  rozând  scările  ministerelor. 

Se  vede  că  acesta  îi  era  gustul.  Să  tocmească 
treburi  mărunte,  nu  să  aibă  cuvânt  de  îndrumare 
la  legile  ţării,  cum  este  chemarea  unui  ales  la 
adunări  legiuitoare. 

Şi  s’au  făcut  sub  ocârmuirea  ţărănistă  destule 
strâmbătăţi  împotriva  Bisericii,  destule  îmbuibări 
pentru  catolici,  iar  pentru  Biserica  ortodoxă  nu  era 
cine  să  strige. 

Nici  glasul  acestui  haham  nu  sa  auzit 

Şi  totuşi  să  nu  socotiţi  că  şi-a  lepădat  haina 
bisericească.  St  Sa  o  poartă. 

Deci,  vezi  Doamne,  făcea  o  jertfă  pentru  Biserică, 
fiindcă  binevoia  să-i  poarte  haina,  pe  când  alţii  o 
zvârliseră ! 

Atât  îi  era,  că-i  poartă  haina!  Dar  altceva  nu 
mai  trebuia? 

Co  mai  fi  trebuit  şi  altele,  ei  iată  la  asta  nu 
s’a  gândit,  şi  de  asta  a  trecut  prin  sfatul  legilor; 
dar  de  el  nu  se  auzea,  afară  doar  de  ce  scriau 
ziarele  macedonenilor  noştri,  despre  nişte  isprăvi 
ale  sale  într’o  călătorie  pentru  neamuri  prin  Răsărit. 

Dacă  deci  noi  ne-am  înfăţişat  în  parlament  cu 
oameni,  cei  mai  mulţi  de  tiparul  acesta,  de  unde  să 
dorească  oamenii  să  mai  aibă  preoţi  în  politică  ? 
Ei  iată,  i-am  avut,  şi  ce-au  însemnat? 

Este  de  înţeles  de  ce  acum  se  strigă  împotriva 
faptului  acestuia,  şi  din  partea  preoţilor  şi  dintr’a 
mirenilor. 

II. 

Dacă  cuvintele  mai  vechi  despre  scoaterea 
preoţilor  din  politică  se  ştiu,  poate  că  nu  şe  ştiu 
cele  mai  nouă.  De  aceia  noi  să  scriem  despre  acestea. 
Unul  sa  auzit  în  conferenţele  pastorale  ale  preoţilor, 
la  Iaşi,  în  luna  Octomvrie  din  anul  acesta. 

După  cum  citim  în  ziarul  Opinia  din  Iaşi  [25 
Oct.  a.  c.],  preoţii  au  izbucnit  cu  hotărâre  împotriva 
preoţilor  cari  fac  politică.  Au  spus  că  starea  grea 
în  care  se  află  preoţimea  de  azi  se  datoreşte  în 
mare  măsură  amestecului  preoţilor  în  politică.  Preoţii 
care  urmau  să  ia  parte  la  congresul  preoţimii  în 
Bucureşti  au  fost  însărcinaţi  să  spuie  aceasta  acolo, 
anume  că  chemarea  preoţilor  nu  este  în  politică,  ci 
în  buna  creştere  sufletească  a  poporului. 

Aceasta  din  partea  preoţilor,  şi  acum  alta  din 
partea  mirenilor. 

La  8  Noemvrie  a.  c.  s’a  ţinut  în  Bucureşti  con¬ 
gresul  Ligii  „Vlad  Ţepeş“.  Dl  Envic  Otetelişanu, 
fost  secretar-general  la  Ministeriul  Şcoalelor  sub 
averescani  şi  directorul  Institutului  Meteorologic  din 
Bucureşti,  a  spus  în  congres  ca  să  se  mai  îngră¬ 
dească  dreptul  preoţilor  şi  al  învăţătorilor  de  a  lua 
parte  în  politica. 

Iată  unde  am  ajuns. 

E  bine  ?  E  rău  ? 

Eu  nu  sunt  bucuros  de  această  îngrădire,  dacă 
se  va  aduce,  pentrucă  va  îngreuia  pe  cei  slabi  de  a 
intra  în  sfatul  legilor,  dar  va  încurca  şi  pe  cel  vrednic. 

Noi  suferim  numai  din  pricină  că  până  acum 
n’au  putut  aduce  dovadă  despre  vre-un  preot  care 
să  fie  floare  în  sfatul  legilor.  Să  fi  auzit  şi  noi  pe 
un  preot  care  a  strălucit  ca  orator!  Dar  nu,  n’am 
avut  această  plăcere. 

Apoi  fiindcă  n’am  putut  face  dovada  aceasta 
suferim  acum.  Căci  dacă  preoţii  parlamentari  ar  fi 
fost  o  ceată  de  bărbaţi  aleşi  pe  sprinceană,  luminaţi 

şi  subţiri,  vorbitori  meşteri,  —  mai  greu  se  putea 
spune  despre  noi  ce  se  spune  acum. 

Nu  trebue  să  punem  ca  principiu,  să  nu  fie  preot 
în  adunarea  legilor. 

De  ce  să  nu  fie?  Dacă  mă  pricep  şi  eu  mai 
bine  ca  altul,  de  ce  el  să  poată  şi  eu  nu  ? 

Vorba  este:  aduc  lumină?  Dacă  aduc,  atunci 
să  nu  mă  împiedece  nimenea! 

Dar  trebuie  să  fac  dovadă  că  aduc.  Până  acum 
n’am  făcut-o  şi  de  aceia  acum  se  ridică  glasuri  îm¬ 
potriva  noastră. 

III. 

Episcopul  Dupanloup  a  fost  un  mare  vorbitor 
în  parlamentul  francez-  Ei,  dacă  am  fi  avut  şi  noi 
aşa,  nu  s’ar  putea  ridica  cuvânt  împotriva  noastră 
ca  să  ne  scoată  din  politică.  Cu  astfel  de  oameni 
să  ne  fi  înfăţişat  şi  muţeau  gurile. 

Nu  i-am  avut?  Atunci  nu  trebuia  să  intrăm. 
Dar  cei  care  au  intrat  trebuia  să  fie  tot  unu  şi  unu. 
N’au  fost  însă  aşa. 

Deoarece  însă  totdeauna  trebuie  să  ne  aşteptăm 
că  totuşi  se  va  ridica  între  noi  şi  unul,  doi,  patru, 
bărbaţi  tari  la  cuvânt  şi  luminaţi,  nu  trebue  să  se 
facă  nici  o  îngrădire.  Preotul  trebuie  să  aibă  acelaş 
drept,  ca  oricare  altul,  de  a  se  alege.  O  îngrădire 
i-ar  împiedeca  şi  pe  aceştia  de  a  pătrunde  şi  ar  fi 
un  rău. 

Ce  avem  bun  trebuie  să  scoatem  la  iveală  şi 
să  ne  lăudăm  cu  eL  Nu  trebuie  să  luăm  măsuri 
prin  care  împedecăm  pe  cei  buni  dintre  noi. 

Ce  am  suferit  suferim  nu  din  pricina  lor,  ci  din 
pricina  caracudei  care  sa  răpezit  la  deputăţie  şi 
senatori  e. 

Am  avut  câţiva  mai  buni;  să  nu  le  facem  ne¬ 
dreptate,  de  pildă,  Păr.  Ţincoca  dela  Iaşi,  dar  au 
fost  prea  puţini. 

Ce  vom  face  pe  viitor  nu  trebuie  să  fie  de  a-i 
împiedeca  pe  aceştia,  ci  de  a-i  stingheri  să  ajungă 

pe  cei  care  nu  ne  pot  face  bine,  pe  cei  care  se 
vâră  pentru  ei  şi  nu  pot  face  nimic  pentru  Biserică. 

Aşa  socotesc  că  trebuie  cugetat  în  materia 
aceasta.  Să  nu  dorim  îngrădirea  preoţilor,  ci  îngră¬ 
direa  numai  a  acelora  care  nu  pot  face  treabă,  dar 
se  vâră.  Dimpotrivă,  cu  toată  inima  pentru  unul  care 
va  fi  întrun  parlament  un  frumos  chip,  ca  şi  un 
Dupanloup  şi  ca  aţâţi  alţi  parlamentari  din  Francia. 
sau  din  alte  ţări. 

ARHIM.  SCRIBAN. 


(se) 

AŞA  ZISELE  „GÂNDURI  DE 
OCARĂ"  ASUPRA  OASTEI 
DOMNULUI. 


în  primăvara  anului  trecut  P.  SL  Sa  Părintele  Episcop, 
Grigorie,  al  Aradului  a  publicat  în  mai  mulţi  numeri  ai  revistei 
„Biserica  şi  Şcoala",  studiul:  „Acţiunea  catolică  şi  ortodoxia 
activă",  care  a  eşit  apoi  şi  în  broşură  deosebită  sub  acest  titlu. 

Scopul  acestei  lucrări  este  a  porni  şi  organiza,  în  faţa  pu¬ 
ternicei  acţiuni  catolice,  un  curent,  o  mişcare  unitară  de  orto¬ 
doxie  activă.  „Nouă  ne  trebue  —  zice  P.  Sf.  Sa  —  o  orto¬ 
doxie,  care  să  cârmuiască  spiritul  şi  viaţa  publică ;  o  ortodoxie 
a  faptelor  de  triumf  social,  moral  şi  naţional.  Spiritualitatea 
'veşnic  biruitoare  ne  chiamă  deci  în  serviciul  ei,  ca  să  creiem 
organizaţii  spirituale,  identice  pe  întreaga  Biserică". 

în  cuprinsul  cărţii,  arătând  direcţia  cea  mai  nouă  a  miş¬ 
cării  catolice,  ne  indică  câteva  din  căile  cari  ar  duce  spre  un 
activism  „inspirator  de  marea  încredere  în  mântuirea  prin  Bi¬ 
serica  ortodoxă". 

Cărările  spre  un  ortodoxism  mai  activ  ar  fi: 

1.  Organizarea  tineretului, 

2.  Organizarea  bărbaţilor  şi  a  femeilor, 

3.  Oastea  Domnului, 

4.  Misiuni  religioase  pentru  popor, 

5.  Cursuri  de  catehizaţie, 

6.  Sfatul  păcii, 

7.  Comitetele  misionare, 

8.  Acţiuni  pe  terenul  cultural. 

De  încheiere  P.  Sf.  Sa  face  un  apel  călduros  pentru  or¬ 
ganizarea  forţelor,  „cari  stau  în  cea  mai  strânsă  legătură  cu 
problema  mântuirii". 

„Să  acţionăm  —  e  glasul  de  chemare  al  P.  Sî.  Sale  — 
prin  organizarea  tineretului,  bărbaţilor  şi  femeilor,  prin  Oastea 
Domnului,  comitetele  misionare,  misiuni  pentru  popor,  sfatul 
păcii,  cursuri  de  catehizaţie,  prin  casele  culturale  şi  alte  mijloace 
şi  să  fim  siguri  că  isbânda  va  fi  a  noastră.  Eu  zic  aici:  nici 
nu  avem  timp,  ca  să  fim  pesimişti,  atâta  avem  de  muncit.  Deci 
înainte  cu  frăţie!" 

* 

*  * 

Să  ne  însemnăm  bine  dela  început,  că  între  forţele  cari 
stau  în  strânsă  legătură  cu  mântuirea  sufletului,  P.  Sf.  Sa  nu¬ 
mără  şi  organizaţia,  numită  „Oastea  Domnului",  a  cărei  înfiin¬ 
ţare  în  anul  1923  „era  o  necesitate,  căci  trebuia  pornită  lupta 
pe  o  cale  oarecare  împotriva  beţiei  şi  a  sudalmelor". 

Conştient  însă  de  datoria  de  a  veghia  asupra  turmei  încre¬ 
dinţate  arhipăstoriei  Sale,  de  a  păstra  în  sufletele  credincioşilor 
doctrina  şi  credinţa  noastră  ortodoxă  în  limpezinea  ei  apostolică 
şi  sobornicească,  ferindu-o  de  infiltraţiunile  spiritului  sectar, 
şi  sesizat,  fără  îndoială,  şi  de  relaţiile  oficiale  despre  mişcarea 
Oastei  Domnului  în  Eparhia  Sa,  P.  Sf.  Sa  crede  că,  aparţine 
drepturilor  şi  îndatoririlor  Sale  oficiale  de  a  atrage,  „în  inte¬ 
resul  mişcării",  atenţiunea  binevoitoare  a  cercurilor  noastre  con¬ 
ducătoare  asupra  unor  impreciziuni  şi  asupra  unor  „abateri 
dela  spiritul  nostru  ortodox",  care  pot  fi  interpretate  greşit  şi 
tendenţios"  din  cartea  „Intraţi  în  Oastea  Domnului"  a  P.  C. 
Sale  Părintelui  losiî  Triîa,  având  dorinţa  ferbinte  „să  se  facă 
rectificările  cuvenite,  când  se  va  reedita  cartea". 

P.  Sf.  Sa  excepţionează  din  principalele  regule  ale  miş¬ 
cării,  cuprinse  în  cartea  „Intraţi  în  Oastea  Domnului",  îndru¬ 
marea  vagă,  că  „unde  sunt  mai  mulţi  ostaşi  se  vor  aduna  Ia 
un  loc  să  citească,  să  cânte  împreună  cântări  religioase",  şi 
că  la  pag.  143  se  zice:  „cântaţi  orice  cântare,  care  ne  chiamă 
la  Domnul  şi-L  laudă  pe  Domnul",  iar  cui  nu-i  place  astfel  de 
cântări,  spune-ţi-i  respicat :  „fâ-ne  Dta  altele  mai  bune". 

In  lipsa  unui  criteriu,  care  să  precizeze  cine  să  citească,, 
ce  lucruri  să  citească  şi  ce  cântări  să  se  cânte,  P.  Sf.  Sa  are 
convingerea  hotărâtă,  „că  noi  avem  destule  texte  şi  melodii, 
consacrate,  cari  pot  face  să  evităm  cântările  de  conţinut  pro¬ 
testant".  Nu  se  poate  identifica  de  loc  de  afirmaţia  că  se  pot. 
cânta  şi  cântările  pocăiţilor,  cari  n’ar  fi  ale  lor  cântându-se  în. 

bisericile  apusului.  (Pag.  142,  143).  Cum  pocăiţii  s’au  înde¬ 
părtat  de  noi  la  o  aşa  distanţă,  „încât  nu  mai  cântă  nici  un 
text  şi  nici  o  melodie  de  a  noastră*,  P.  Sî.  Sa  crede,  că  „este 
primejdios  a  ne  apropia  de  cântările  cântate  de  pocăiţi*. 

îndeosebi  excepţionează  P.  Sf.  Sa  „cântarea  lui  Luther* 
(pag.  161)  şi  cea  care  „preamăreşte  pe  preotul  Trifa*,  pg.  163). 

In  o  altă  cântare,  la  pag.  166,  se  spune:  „că  atunci,  când 
va  suna  trâmbiţa  judecăţii  puţină  turmă  va  fi,  căci  toţi  oa¬ 
menii  vor  fi  ameţiţi  de  rachiu*. 

Ca  texte  cari,  lipsite  de  preciziunea  atât  de  necesară  în 
materie  de  credinţă,  conţin  doctrine  în  spirit  protestant,  P.  Sf. 
Sa  relevă  ca  o  abatere  dela  credinţa  noastră  ortodoxă  afirma- 
ţiunea  dela  pag.  175,  că  „a  legii  temelie  Sfânta  Scriptură  să 
fie*  şi  întreabă  cu  drept  cuvânt:  „unde  a  rămas  Tradiţia?* 

Locul  dela  pag.  151 :  „curăţit  în  al  Lui  sânge  şi  crezând 
în  jertfa  Lui,  te  apropii  fără  teamă  de  Preasfântul  Dumnezeu*, 
cuprinde  ideia  protestantă  a  mântuirii  numai  prin  credinţă. 

In  textul  dela  pag.  35  se  face  deosebire  între  darurile  Bi¬ 
sericii  şi  darul  Duhului  Sfânt,  care  are  mai  multe  daruri  (Ga- 
lateni  5,  22). 

Din  categorizarea  darurilor:  „Darul  Golgotei,  darul  Du¬ 
hului  Sfânt,  darurile  ce  le  administrează  Biserica,  darul  rugă¬ 
ciunii,  al  Bibliei  şi  celelalfe*,  ce  o  face  părintele  Trifa,  ar  re¬ 
zulta  caşi  cum  darurile  Bibliei  ar  fi  ceva  separat,  şi  ar  con¬ 
ţinea  un  oarecare  îndemn  pentru  ca  cineva  separat  de  Bise¬ 
rică  să  caute  alinarea  setei  lui  în  Biblie.  Darurile  Bibliei  luate 
în  acest  sens  „sunt  ceva  protestant,  ceeace  părintele  Trifa  de¬ 
sigur  nu  urmăreşte*. 

Părintele  Trifa  îndeamnă  pe  păcătos  să  îngenuncheze  „sub 
darurile  ce  izvoresc  din  jertfa  Crucii*,  fără  să  le  precizeze 
aceste  daruri.  Intr’un  loc  (pag.  38)  vorbeşte  de  o  putere  a 
jertfei  crucii,  într’alt  loc  de  darurile  ce  izvorăsc  din  ea,  ceeace 
e  o  doctrină  curat  protestantă,  crezând  noi  ortodocşii  că  ur¬ 
mările  jertfei  de  pe  cruce  se  perpetuiază  în  Sfânta  Euharistie. 

La  pag.  41  se  zice  să-ţi  altoeşti  ramura  vieţii  în  bu¬ 
ciumul  Lui,  să  te  predai  Lui  şi  să  începi  o  viaţă  nouă  cu  El. 
Aici,  observă  P.  Sf.  Sa,  lipseşte  legătura  cu  sfintele  taine,  „căci 
altoirea  nu  se  face  fără  Sfânta  Euharisie,  ca  la  calvini*.  Tot 
la  pag.  41  vorbeşte  de  Isus  ca  mijlocitor  între  noi  şi  Dum¬ 
nezeu,  astfel,  că  oarecum  face  iluzorie  chemarea  Sfinţilor.  Pă- 

rintele  Trifa  zice  că  Isus  Hristos  „este  legătura  ce  ni-o  facem 
noi  cu  El  şi  prin  El  cu  Dumnezeu",  deşi  un  ortodox  are  tot 
interesul  să  grăiască  şi  de  preoţie  şi  de  Sfinţi,  când  e  vorba 
de  mijlocire  dintre  noi  şi  Dumnezeu.  Părintele  Trifa  vorbeşte 
de  rămânerea  întru  noi  a  Domnului  şi  a  noastră  întru  El,  fără 
a  preciza,  fără  a  arăta  pe  ce  calc,  pe  aceea  a  tainelor,  Sf.  Sa 
zice :  „Dealul  Golgotei  este  azi  o  înălţime  ce  ajunge  până  la 
ceriu,  leagă  ceriul  cu  pământul  şi  pe  om  cu  Dumnezeu.  Taina 
mântuirii  noastre  e  să  primim  această  legătură  şi  să  rămânem 
în  ea.  Să-L  primim  pe  Mântuitorul  şi  să  rămânem  în  El"  (pg. 
41).  Aici  nu  ne  spune  că  pe  ce  cale  să  primim  această  legă¬ 
tură  şi  cum  să  rămânem  în  ea.'  „Se  vede  că  Sf.  Sa  crede  în 
primirea  prin  credinţa  a  acestei  legături :  Sola  fides,  deci  gust 
protestant! !!“ 

Acestea  sunt  observările  P.  Sf.  Sale  la  unele  teze  şi  ex- 
presiuni  din  cartea  „Intraţi  in  Oastea  Domnului",  a  Părintelui 
Iosif  Trifa. 

In  interesul  mişcării  înaltul  Ierarh  doreşte  din  toată  inima, 
ca  la  reeditarea  cărţii  să  se  facă  rectificările  cuvenite. 

Insistă  ca  îndrumarea  Oastei  să  se  facă  numai  prin  preoţi 
şi  prin  melodii  şi  texte  consacrate  de  Biserică,  iar  „curentul 
pietist  să  fie  orientat  spre  un  activism  împodobit  cu  acte  de 
caritate".  A  nu  mai  bea,  a  nu  mai  înjura,  a  nu  mai  fuma  sunt 
fapte  bune,  dar  se  laudă  cu  ele  şi  pocăiţii. 

P.  Sf.  Sa  vrea  un  activism  ortodox,  reuniuni  ale  tineretului, 
comitete  misionare,  în  cari  să  predomine  fapta  creştină,  căci, 
precum  bine  observă,  „nimic  mai  uşor  decât  să  te  aduni  chiar 
Dumineca  si  să  te  rogi  şi  să  cânţi  în  plus  faţă  cu  rugăciunile 
şi  cântările  Sfintei  Biserici".  Nu  rugăciunile  şi  cântările  în  plus 
să  prevaleze,  ci  faptele  creştineşti  pozitive. 

înaltul  prelat  e  de  părerea,  că  pentru  ţinerea  adunărilor, 
casele  particulare  nu-s  tocmai  potrivite,  ci  şcoala  sau  casa  cul¬ 
turală  sub  conducerea  preotului. 

„Noi  lăudăm,  zice  P.  Sf.  Sa,  munca  Părintelui  Trifa  şi  toate 
urmările  ei  bune  şi  am  voi  să  vedem  o  cât  mai  lăudabilă 
creştere  în  viaţa  creştină.  Noi  ne  bucurăm  că  mişcarea  s’a  extins 
pe  întreaga  ţară,  având  azi  aproape  treizeci  de  mii  de  membrii. 
Din  inimă  ne  bucurăm  că  în  timp  de  8  ani  Oastea  a  stârpit 
patima  beţiei  în  15.000  (cincisprezece  mii)  oameni". 

* 

*  * 

Din  observările  critice  de  mai  sus,  cetitorul  nepreocupat 
şi  ortodox  va  trebui  să  tragă  concluzia  logică,  că  scopul  lor 
n’a  fost  jignirea  P.  C.  Sale  Părintelui  Iosiî  Triia,  nici  a  curentului 
numit  Oastea  Domnului,  pornit  şi  îndrumat  de  Sf.  Sa. 

I.  P.  C.  Sa  Părintele  Arhimandrit  Scriban  descopere  în  ele 
„gânduri  de  ocară  asupra  Oastei  Domnului,  adecă  a  aşezământului, 
care  ne  este  de  laudă  şi  pe  care  odată  şi  P.  Sf.  Sa  îl  cinstea 
cu  cuvântul  sâu“. 

Mărturisesc  cu  toată  sinceritatea  că  surprinde  o  asemenea 
descoperire  în  scrisul  P.  Sf.  Sale,  care  nu  numai  că  a  avut, 
dar  are  şi  astăzi  cuvinte  de  laudă  asupra  Oastei  Domnului, 
considerand-o  de  un  factor  de  prima  importanţă  pentru  acti- 
vismul  ortodox,  preconizat  de  P.  Sf.  Sa. 

Care  ar  fi  adecă  vina  P.  Sf.  Sale,  pentru  care  părintele 
arhimandrit  Scriban  se  simte  obligat  în  conştiinţă  de  a  „forfeca" 
pasul  înaltului  Ierarh  şi  a-1  dăscăli  în  faţa  opiniei  publice. 

Să  vedem. 

Faptul,  că  Părintele  Trifa  din  darul  lui  Dumnezeu  şi  cu 
puterea  sugestivă,  ce  radiază  cu  belşug  din  personalitatea  sa, 
din  scrisul  său  atât  de  apreciat  şi  gustat  de  massa  cetitorilor, 
a  putut  porni  în  aceste  vremuri  de  mari  prefaceri  în  toate  do¬ 
meniile  vieţii  un  curent  de  renaştere  atât  de  puternic  şi  de  ge¬ 
neral,  dovedeşte  ce  poate  înfăptui  un  suflet  inspirat  şi  devotat 
apostoliei  pentru  Hristos  şi  Biserica  Lui  cea  sfântă  şi  cât  de 
mare  este  setea  poporului  nostru  pentru  cuvântul  lui  Dumnezeu, 
pe  care  cei  chemaţi  datori  sunt  a  o  alina.  Mai  dovedeşte  apoi 
că  această  sete,  acest  dor  de  învăţătură  nu  se  poate  mulţumi, 
precum  foarte  bine  observă  I.  P.  Sf.  Sa  Părintele  nostru  Mitro¬ 
polit,  Nicolae,  cu  metodele  pastoraţiei  din  trecut.  „Azi  nu  mai 
e  vremea  plugului  de  lemn  —  zice  I.  P.  Sf.  Sa.  —  Felurile  de 
lucrare,  întrebuinţate  înainte  de  năvala  sectară,  nu  mai  ajung. 
Trebue  să  împărtăşim  poporul  cu  realităţile  superioare  ale  vieţii 
spirituale,  să-l  aducem  în  legătură  vie  cu  Hristos,  dându-i  Sfânta 
Scriptură". 

Propovăduirea  de  pe  amvon,  împărtăşirea  poporului  „cu 
realităţile  superioare  ale  vieţii  spirituale",  nu  se  poate  azi  în¬ 
locui  prin  nici  un  alt  ram  al  diregâtoriei  pastorale,  chiar  exer¬ 
citat  pe  cea  mai  înaltă  scară  a  posibilităţilor  omeneşti. 

Vremurile  îşi  au  necesităţile  şi  imperativele  lor  categorice 
şi  noi  suntem  sub  stăpânirea  lor. 

Predica  la  slujbele  dumnezeeşti  şi  învăţământul  religios  în 
afară  de  biserică,  cu  vreme  şi  fără  vreme,  se  impun  în  aceste 
vremuri  de  crize  şi  tragedii  şi  de  năvală  a  sectarismului  şi  a 
barbarismului  bolşevic  ca  o  necesitate  de  prima  categorie,  am 
putea  zice  ca  o  condiţie  de  existenţă  pentru  Biserica  noastră 
străbună. 

Când  însă,  în  vederea  situaţiunii  şi  a  primejdiilor  ce  ne  în¬ 
conjoară,  se  accentuiază  „ubique  et  ab  omnibus"  marea  nece¬ 
sitate  a  propovâduirii  cuvântului  lui  Dumnezeu,  a  evanghelizării 
şi  a  spiritualizării  vieţii  noastre  individuale  şi  colective,  disci¬ 
plina  noastră  bisericească  nu  poate  fi  scăzută  până  la  acel  grad 
al  toleranţei  şi  al  tembelismului,  încât  să  admită  că  aceasta  di- 
regătorie  a  mântuirii,  asupra  căreia  apasă  cea  mai  grea  răs¬ 
pundere,  să  fie  administrată  fără  observarea  precauţiunilor  ca¬ 
nonice  indispensabile  în  materie  de  crediuţă. 

In  aceste  vremuri  de  un  subiectivism  exagerat  şi  răstur¬ 
nare  al  autorităţii  şi  a  valorilor  tradiţionale  se  impune  mai 
mult  ca  nici  odată,  ca  iniţiativelor  particulare  şi  subiective, 
orcât  ar  îi  ele  de  folositoare  şi  actuale,  să  Ii  se  dea  autori¬ 
tatea,  prestigiul  şi  valoarea  lor  obiectivă,  încadrându-se  între 
limitele  bine  determinate  ale  dogmelor  şi  canoanelor  noastre 
bisericeşti. 

Străduinţele  spre  o  mai  întinsă  viaţă  spirituală,  spre  o 
adâncire  a  credinţei  noastre  implicite  şi  formaliste,  sunt  cât  se 
poate  de  lăudabile  şi  de  binevenite,  cred  însă  ca  toată  tăria 
că  această  spiritualizare  şi  interiorizare  trebue  să  aibă  la  te¬ 
melie,  ca  punct  de  plecare  şi  de  orientare,  tezaurul  spiritual 
neîntrecut,  fondul  dogmatic  cristalizat  al  Bisericii  noastre  orien¬ 
tale,  aşa  cum  l-am  moştenit  dela  părinţii  ei,  dela  „marii  das¬ 
căli"  ai  lumei  creştine. 

In  materie  dogmatică  compromisurile  şi  acomodările  sunt 
excluse. 

A  abandona  această  temelie  înseamnă  a  jertfi  ortodoxia 
noastră  invidiată  de  dragul  unui  progres,  care  în  evoluţia  şi 
consecinţele  lui  neprevăzute  ne  poate  fi  fatal,  neputând  îi 
adaptat  Ia  felul  de  gândire  şi  simţire  a  poporului  nostru,  la 
psihologia  lui  religioasă  aşa  cum  s’a  format  ea  în  cursul  vea¬ 
curilor  îndelungate. 

Credinţa  religioasă  a  neamului  nostru  e  ca  un  râu,  ce 
curge  adânc  şi  lin,  a  cărui  limpezime  cristalină  n’a  fost  tulbu- 

rată  de  valurile  unuî  fanatism  războinic  şi  intolerant,  nici  ale 
unui  misticism  bolnăvicios.  Cazurile  izolate  sunt  înîiltraţiuni  şi 
năvăliri  străine  şi  am  ferma  convingere  că  şi  vremelnice,  dacă 
trunchiul  din  care  s’au  tăiat  e  şi  va  rămânea  întreg  şi  sănătos. . 

Un  neam,  o  credinţă,  o  limbă!.  Acelaş  fond  sufletesc,  ace- 
leaş  manifestări  ale  vieţii  spirituale,  pe  cari  nu  le-a  putut 
schimba  în  marea  massă  a  poporului  nostru  nici  unirea  unei 
părţi  mici  a  lui  cu  patriarhul  Romei. 

Străduinţele  neîncetate  spre  mai  bine,  spre  desăvârşirea, . 
impusă  de  vremuri  ale  vieţii  noastre  bisericeşti,  sunt  fără  în¬ 
doială  un  semn  al  vitalităţii,,  o  condiţie  a  progresului  ce  în¬ 
continuu  trebue  să  ne  preocupe.  Cred  însă  cu  toată  hotărârea 
că  acest  progres,  îndeosebi,  împărtăşirea  poporului  nostru  cu 
realităţile  superioore  ale  vieţii  sufleteşti,  nu  poate  îi  o  clădire 
pe  temeliile  străine,  ci  pe  realităţile  sufletului  nostru  ortodox,  pe 
temeile  aşezate  şi  consacrate  prin  credinţa  şi  mucenicia  ferici¬ 
ţilor  noştri  înaintaşi,  precum  foarte  bine  observă  şi  Părintele 
arhim.  Scriban  când  zice:  „Cine  va  ceti  mult  în  Sf.  Părinţi  ai 
noştrii  în  slujbele  noastre,  se  va  inspira  să  lucreze  după  mo¬ 
delele  noastre  şi  să  sugă.  din  măduva  noastră". 

* 

*  * 

Pornind  din  aceste  consideraţiuni  P.  S.  Sa  Părintele  Episcop 
Grigorie  în  scrisul  Său  încriminat  n’a  făcut  altceva,  decât 
ceeace  trebuia  să  facă  în  calitatea  Sa  de  păzitor  al  tezaurului 
ortodox,  de  supremul  administrator  al  diregătoriei  învăţătoreşti. 

E  păcat  această  faptă? 

Cine  cunoaşte  sufletul  curat,  zelul  şi  sensibilitatea  pentru 
ortodoxie,  de  care  a  dat  probe,  a  P.  S.  Sale,  nu-i  va  putea 
face  niciodată  imputarea  că  „a  fost  câştigat  de  şivoiul  acelora,, 
cari  nu  văd  pretutindenea  decât  protestantism". 

Chiar  daca  —  prin  imposibil  —  ar  îi  aşa  în  faţa  năvalei 
sectelor  protestante,  cari  prin  o  propagandă  lipsită  de  dragostea 
creştină  a  deaproapelui  vreau  să  ne  „evanghelizeze",  să  ne  în~- 
creştineze  din  nou  ca  pe  nişte  barbari  cari  n’au  cunoscut  pe 
Hristos,  nu  este  oarecum  explicabil,  chiar  îndreptăţit  strigătul 
„protestantism",  fie  şi  din  partea  acelora,  „cari  nu  fac  nimic  şi 
nu  sunt  în  stare  de  a  urni  nimic?" 

Strigătul  —  timbrat  de  „înfierare"  —  a  P.  Sf.  Sale,  izvorât  din 
cele  mai  bune  şi  mai  curate  intenţiuni,  nu  urmăreşte  alt  scop 

decât  consolidarea  şi  desăvârşirea,  în  interesul  ei  şi  al  Bisericii, 
a  organizaţiunii  numită  „Oastea  Domnului0,  aşezarea  ei  definitivă 
de  pe  un  fond  subiectiv,  pur  personal,  pe  unul  obiectiv  şi  neex- 
cepţionat  din  punctul  de  vedere  al  ortodoxiei,  care  să  poată 
resista  tuturor  tentaţiunilor,  primejdiilor  şi  grâirilor  de  rău. 

Mişcarea  „Oastea  Domnului"  e  opera  Părintelui  Triîa. 
Apostolatul  Si.  Sale  a  creiat-o,  el  o  alimentează.  Noi  avem  toată 
încrederea  in  curăţenia  intenţiunilor  sale,  în  ortodoxia  şi  viaţa 
sa  neprihănită,  în  râvna  lui  apostolică  de  a  „aprinde  toate  lu¬ 
minile  în  biserică". 

Aderăm  şi  noi  cu  toată  sinceritatea  la  judecata  părintelui 
arhirn.  Scriban,  că  actualii  cârmuitori  ai  „Oastei  Domnului",  în 
frunte  cu  venerabilul  Trifa  sunt  „cuminţi,  înţeleg  ce  trebue  să 
facă,  sunt  fiinţe  viu  legate  de  Biserică,  înţeleg  ce  însemnează 
a  nu  fi  cu  ea  şi  mărturisesc  ca  orice  ortodox  întreaga  învăţătura 
Bisericii". 

Dar  omul  e  om  şi  zilele  lui  numărate. 

Trecând  deci  dela  actualitate,  cu  o  cârmuire  „în  toată 
rânduiala",  pe  planul  viitorului,  al  evoluţiunii  ulterioare  a  „Oastei 
Domnului",  să  mi  se  ierte  slăbiciunea  temerilor  şi  a  îngrijorărilor, 
cari  mă  preocupă,  că  „din  felul  cum  unii  din  părtaşii  ei  înţeleg 
lucrurile",  când  incontestabila  autoritate  a  Părintelui  Trifa  e  încă 
stăpânitoare  şi  dragostea  şi  alipirea  ostaşilor  faţă  de  sf.  Sa  la 
înălţimea  evanghelică,  în  viitor,  sub  influenţa  curentului  sectar, 
se  va  putea  forma  „vre-un  crez  deosebit  al  ei". 

Istoria  să  ne  fie  învăţătoare  şi  din  păţania  altora  trebue 
să  învăţăm  şi  noi,  cari,  cu  adâncă  durere  o  spun,  par'câ  ne-am 
perdut  echilibrul,  autoritatea  stăpânitoare  şi  capacitatea  de 
orientare. 

întemeietorii  metodismului  anglican,  cari  înfiinţară  (1729) 
în  Oxford  o  societate  de  studenţi  evlavioşi,  cu  scopul  să  de¬ 
ştepte  în  membrii  ei,  şi  în  alţii,  adevărata  viaţă  religioasă  mo¬ 
rală,  îşi  desvoltară  la  început  predicile  lor  zguduitoare  despre 
păcat  şi  necesitatea  pocăinţei  în  bisericile  anglicane,  iar  dupăce 
ajunseră  în  conflict  cu  clerul  (1739)  în  câmp  liber  şi  în  urmă 
în  capele  proprii,  ascultaţi  şi  gustaţi  fiind  de  o  imensă  inassă 
de  oameni.  Cutreerând  Anglia  şi  America  anglo-saxonă,  înfiin¬ 
ţară  pretutindeni  societăţi  pioase,  având  ia  activul  lor,  reale 
succese  în  îndreptarea  multor  oameni  păcătoşi  şi  pierduţi. 


23 


REVISTA  TEOLOGICA 


Ei  nu  aveau  intenţiunea  de  a  face  opoziţie,  de  a  eşi  din ; 
organismul  bisericii  înalte  anglicane,  când  însă  aceasta,  pier- 
zându-şi  încrederea  în  ei,  le  închise  porţile,  se  constituiră  în  o 
biserică  —  sectă  —  proprie.  Mai  târziu  se  certară  pe  chestie 
de  doctrină  şi  cei  doi  întemeietori  şi  corifei  ai  mişcării  mato- 
diste,  Ioan  Wesley  şi  Georg  Whiteîield,  şi  desbinându-se  îşi 
întemeiară  organizaţii  —  secte  —  separate,  din  cari  apoi,  după 
moartea  lor,  răsăriră  şi  alte  fracţiuni  mai  mici. 

Temeri  şi  îndoieli  în  privinţa  „Oastei  Domnului”  au  ră¬ 
sărit  nu  numai  în  Vechiul  Regat,  ci  şi  în  Ardeal.  Ele  îşi  au  iz¬ 
vorul  în  faptul,  că  ostaşii  Domnului  în  afară  de  sfintele  noastre 
slujbe  —  neîntrecutul  cult  public  al  Bisericii  noastre  ortodoxe 
—  separându-se  de  ceialalţi  credincioşi,  ţin  adunări  aparte,  în 
afară  de  Biserică,  cu  rugăciuni  şi  cântări  proprii,  cetiri  şi  tâl- 
cueli  din  Biblie,  conferinţe  şi  predici. 

Cum  în  aceste  adunări  se  cântă  „orice  cântare”,  se  admit 
chiar  şi  ale  pocăiţilor,  şi  învăţătura  biblică  nu  e  împărtăşită 
totdeauna  de  preotul  chemat  şi  competent,  au  multă  asemănare 
cu  cele  ale  sectarilor.  Predominând  în  practicele  religioase  dela 
aceste  adunări  elementul  raţional  şi  subiectiv,  ele  uşor  pot  duce 
la  o  raţionalizare  a  credinţei  şi  a  cultului  şi  luneca  în  o  risipă 
de  vorbărie  goală  şi  fără  îngrădire,  ca  la  sectari.  Pot  creia  o 
mentalitate,  care  să  diminueze  şi  să  spălăcească  autoritatea  ce 
o  reprezintă  ierarhia  Bisericii  prin  întreita  ei  misiune  primită 
deia  Domnul  şi  Mântuitorul  nostru  Isus  Hristos. 

Cetirea  şi  tălmăcirea  Bibliei  din  partea  laicilor,  lipsiţi  de 
cultura  teologică  necesară  şi  liberi  de  greutatea  răspunderii, 
fără  controlul  şi  supravegherea  preotului,  poate  zăpăci  şi  clătina 
pe  mulţi  din  dreapta  şi  tradiţionala  lor  credinţă,  fiind  în  Scriptură 
„unele  lucruri  cu  anevoie  de  înţeles,  pe  cari  cei  neştiutori  şi 
neîntâriţi  le  răstălmăcesc  ca  şi  pe  celelalte  scripturi,  spre  a  lor 
pierzanie”. ! 

Raţionalizarea  cultului  şi  a  credinţii  e  nu  numai  o  temere 
pentru  viitor,  ci  o  primejdie  actuală,  reală. 

Iată  ce  cetim  în  judiţiosul  articol:  „Semnele  unei  reacţiuni 
bine  venite a  d-lui  prof.  Dr.  D.  Stâniloae,  dela  Academia  teo¬ 
logică  din  Sibiu:2  „După  răsboiu  am  asitat  la  o  apreciabilă 

1  II,  Petru  3,  16. 

*  „Telegraful  Român"  Nr.  73 — 76  din  21  Oct.  1931. 

;  răcire  a  râvnei  de  a  lua  parte  la  sfânta  slujbă  a  Liturghiei.  Şi 
•  ceeace-i  mai  curios,  lucrul  acesta  nu  se  observă  numai  la  oamenii 
cărora  le-a  scăzut  religiozitatea,  ci  chiar  la  cei  cari  simt  lipsa 
hranei  duhovniceşti  a  religiei  şi  dau  destule  dovezi  de  o  inten¬ 
sificare  a  sentimentului  religios  şi  o  încordată  preocupare  de 
cele  religioase.  Şi  mă  gândesc  aci  la  mulţimea  celor  trecuţi 
la  secte,  dar  şi  alţi  ortodocşi  foarte  buni,  cari  îşi  caută  pe  lângă, 
sau  alăturea  de  cultul  dumnezeesc  alte  forme  de  manifestare  a 
vieţii  lor  religioase:  adunări  cu  cântece,  cu  rugăciuni  improvi¬ 
zate,  cu  multă  predică  şi  explicaţie  a  sf.  Scripturi  etc. 

Ar  fi  greşit  să  vedem  în  aceste  forme  de  manifestare  re¬ 
ligioasă  numai  decât  tendinţa  de  raţionalizare  a  religiei,  cel 
puţin  cât  priveşte  pe  cei  cari  le  practică  cu  toată  convingerea 
şi  căldura;  căci  ei  atribue  acestor  forme  aceiaşi  putere  mistică 
pe  care  o  atribuim  noi  slujbelor  şi  tainelor  dumnezeeşti.  Am 
putea  să  atribuim  această  tendinţă  de  raţionalizare  cel  mult 
celor,  cari  au  iniţiat  aceste  forme  şi  le-au  popularizat. 

Şi  aci  ar  trebui  să  mergem  până  la  Luther. 

Dar  nodul  stă  aiurea.  Chiar  presupunând  că  intenţia  cu 
care  se  dedau  aceşti  creştini  la  nouile  lor  forme  de  manifestare 
religioasă  este  identică  cu  cea  cu  care  participă  la  cultul  divin, 
chiar  presupunând  că  învâluesc  cu  aceleaşi  gânduri  mistice 
gesturile  lor,  noi  cari  suntem  paznici  unor  adevăruri  obiective 
religioase,  trebue  să  veghiem  ca  aceste  adevăruri  să  nu  fie 
alterate  în  cadrul  Bisericei.  Şi  Liturghia  noastră  dimpreună  cu 
celelalte  slujbe  ale  Bisericii  noastre  nu  sunt  numai  manifestări 
religioase  subiective,  ci  în  primul  rând  expresii  ale  unor  adevă¬ 
ruri  obiective  şi  acţiuni  pornite  din  sânul  unor  realităţi  obiective 
.  şi  îndreptate  asupra  noastră.  Sfânta  Liturghie  nu  numai  exprimă 
dealungul  ei  în  definiţii  şi  în  minunate  imagini  tot  tezaurul  cre¬ 
dinţa  noastre,  ci  este  şi  un  act  dumnezeesc;  jertfirea  pe  altar 
a  lui  Isus  Hristos  şi  împărtăşirea  darurilor  jertfei  Sale  la  toţi 
credincioşii  de  faţă.  Asemenea  sunt  şi  celelalte  slujbe  bisericeşti. 
Şi  tocmai  prin  faptul  că  ele  sunt  acţiuni  obiective,  de  ale  lui 
Dumnezeu,  răspund  mai  mult  trebuinţelor  sufletului  nostru  de  a 
avea  pe  Dumnezeu  cât  mai  sigur  şi  mai  apropiat.  Depinde 
numai  ca  să  ştim  evidenţia  şi  utiliza  aceste  comori  ale  Bisericii 
noastre  şi  atunci  vor  păli  în  faţa  lor  toate  formele  de  cult  cari 
sunt  produse  subiective  omeneşti. 

Aşa  stând  lucrurile  trebue  să  privim  cu  neîncredere  şi  cu 

teamă  orice  orientare  religioasă  care  diminuează  întrucâtva 
prestigiul  incomparabil  al  sf.  Liturghii,  care  o  neglijează  în  favorul 
altor  forme  de  manifestare  religioasă"... 

Ane  ruga  .neîncetat"  1 * 3  a  cânta  Domnului  „cântare  nouă"-, 
e  un  semn  vădit  al  religiozităţii,  a  dispoziţiunii  sufleteşti  de  a 
sta  în  permanentă  comunitate  de  viaţă  cu  Tatăl  nostru  Cel  ceresc. 

Oare  nu  şi-ar  ajunge  scopul  mântuitor  acest  cult  privat, 
setea  religioasă  nu  ar  fi  hrănită  şi  mulţumită,  dacă  în  loc  de 
„ori  ce  cântare,  care  ne  chiamă  la  Domnul  şi-L  laudă  pe 
Domnul",  s’ar  cânta  texte  şi  melodii  din  cărţile  noastre  biseri¬ 
ceşti,  atât  de  bogate  în  imne  şi  rugăciuni,  cum  nu  aflăm  la 
alte  Biserici?  Moşul  meu  asculta  cu  lacrimi  în  ochi  sf.  Evan¬ 
ghelie  şi  Cazania  şi  rostia  Tatăl  nostru  şi  Psalmul  50,  lucrând 
prin  grădină.  Ţăranul  cântăreţ  din  Banat  ara,  secera  şi  se  veselea 
în  zile  mari  cântând  irmoase  şi  pricesne,  iar  la  şezători  tinerimea 
se  întrecea  în  cântarea  prea  frumoaselor  noastre  imne  bisericeşti. 
Preotul  în  Dumineci  şi  sărbători  aduna  în  şcoală,  „la  porunci", 
tinerimea  de  ambele  sexe  şi  o  instrua  în  cântări  şi  catehism 
şi  numai  dupăce  termina  această  învăţătură  religioasă  puteau 
participa  la  horă  şi  la  distracţiile  obişnuite. 

Aşa  a  fost  odată!  In  zilele  când  generaţiile  tinere,  „nă¬ 
dejdile  viitorului",  erau  crescute  în  şcoala  disciplinei  bisericeşti, 
în  frica  lui  Dumnezeu  şi  în  cinstirea  tradiţiilor  sfinte. 

Dar  de  când  cu  etatizarea  şi  laicizarea  învăţământului 
primar  şi  totala  emancipare  a  şcoalei  de  sub  influenţa  educa¬ 
tivă  a  aliatului  ei  firesc,  care  e  Biserica  lui  Hristos,  în  biseri¬ 
cuţele  noastre  a  început  să  amuţească  glasul  îngeresc  al  co¬ 
piilor  noştri.  Poate  că  are  dreptate  distinsul  publicist  şi  profesor, 
dl  Naie  Ionescu,  când  se  întreabă:  „Reprezintă  ei  (ardelenii) 
un  element  dominant  şi  caracteristic  în  viaţa  ortodoxiei?  Nu. 
Dimpotrivă.  Ortodoxia  ardeleană  nu  mai  e  ortodoxia  de  mult". * 

Sărman  Ardeal  ortodox!  Iată  cum  eşti  privit  de  unii.  Nici 
sufletul  din  trupul  tău,  ce  poartă  încă  ranele  muceniciei,  nu  ar 
mai  îi  bun,  nu  mai  e  veritabil  ortodox  şi  românesc.  Ar  fi  o  for¬ 
maţiune  sufletească  străină  de  restul  neamului,  păcat  de  sân¬ 
gele  vărsat  pentru  desrobirea  ta?! 

1  l  Tes.  5,17. 

5  Ps.  95. 

3  „Cuvântul",  Nr.  2339,  din  Oct.  1931. 

Dar  părintele  Scriban  zice,  că  „Oastea  Domnului”  îşi  are 
cântări  pentru  nevoile  ei,  nu  pentru  slujba  bisericească!  Dai 
Dar  aceste  nevoi  trebuesc  satisfăcute,  cât  timp  organizaţia 
„Oastea  Domnului”  e  o  trezire  a  conştiinţei  ortodoxe,  o  reac- 
ţiune  a  masselor  contra  navalei  sectare,  din  tezaurul  sufletesc 
al  ortodoxiei,  şi  nu  al  acelora  contra  cărora  se  luptă. 

E  atât  de  săcătuit  oare  acest  tezaur,  sunt  slujbele  noastre 
bisericeşti  atât  de  anacronice  şi  înţepenite  în  forme,  cărora 
preoţia  de  azi  funcţionarizata  nu  le  mai  poate  da  viaţă,  încât 
pentru  a  face  faţă  situaţiei,  în  care  ne-au  împins  vremurile  cu 
cerinţele  lor  schimbate,  suntem  nevoiţi  să  facem  împrumuturi, 
fiecare  pe  socoteala  sa  —  ad  libitum  —  la  capitaliştii  din  apus,  cari 
ar  vrea  să  ne  aşeze  încurănd  în  muzeul  de  anticităţi?  A  slăbit 
„vâna  rodirii”,  însuşirile  creatoare  din  fiinţa  noastră  etnică,  în 
aşa  măsură  încât  toate  posibilităţile  de  desvoltare  proprie 
ne  sunt  închise? 

Chiar  daca  desnâdejdea  şi  pesimismul,  ce  ne  copleşeşte 
sufletul  In  faţa  unor  simptoane  adânc  dureroase  din  viaţa  noastră 
publică  bisericească,  ne-ar  doborî  şi  paraliza,  ultimii  ar  fi  pro¬ 
testanţii  cu  sectele  lor,  dela  cari  am  împrumuta  şi  cari  ne-ar 
putea  inspira  un  optimism  binefăcător  şi  roditor. 

Când  sectele,  ce-şi  au  originea  în  tâlcuirea  subiectivă  a 
Scripturii  şi  în  anarhia  dogmatică  a  protestantismului,  ne-au 
declarat  râsboiul  de  exterminare,  când  prin  scrierile  lor  de  pro¬ 
pagandă  răscolesc  liniştea  şi  pacea  sufletească  a  satelor  noastre, 
ne  defaimă  Biserica  şi  pe  slujitorii  ci,  putea-vom  fi  noi  atât  de 
indiferenţi  şi  lipsiţi  de  demnitate,  încât  să  admitem  că  în  adu¬ 
nările  „Oastei  Domnului”  să  se  cânte  şi  cântările  pocăiţilor, 
cari  n'ar  fi  ale  lor,  cântându-sc  prin  bisericile  apusului  ?  —  In 
cari  biserici? 

In  cea  romano-catolică  fără  îndoială  că  nu.  Poate  în  adu¬ 
nările  altor  secte  şi  în  acest  caz  conştiinţa  şi  mândria  mea  or¬ 
todoxă  revoltată  le  strigă :  Anatemă  să  fie ! 

Privind  din  aceste  consideraţiuni  sunt  de  acord  cu  părerea 
I.  P.  Cuv.  Sale  Părintelui  arhimandrit  Scriban,  că  „împunsăturile 
Vlădicâi  Grigorie  vor  folosi”. 

Da !  Vor  trebui  să  folosească  însă,  în  interesul  mişcării  şi 
spre  binele  Bisericii,  şi  celelalte  observări  şi  poveţe  ale  P.  Sf. 
Sale,  pentrucă  ele  sunt  obiectiv  întemeiate,  izvorând  din  o  puter¬ 
nică  şi  sensibilă  conştiinţă  ortodoxă  şi  au  la  baza  lor  disciplina 

dogmatică  a  Bisericii  noastre  apostolice.  Fără  disciplina  aceasta  ce 
trebue  să  stăpânească  şi  să  îndrume  toate  manifestările  noastre 
de  ordin  religios,  minunata  unitate  şi  centralizare  sufletească  a 
Bisericii  e  adânc  compromisă  şi  procesul  de  desagregare  şi  de 
anarhie  îşi  face  cursul  său  fatal.  Dacă  vrem  să  regenerăm  viaţa 
noastră  bisericească  să  începem  cu  întronarea  disciplinei  şi  a 
smereniei  creştineşti  pe  toată  linia,  „in  căpiţe  et  membris". 

Stând  pe  puternica  temelie  a  imobilităţii  şi  a  clarităţii  dog¬ 
melor  noastre,  un  chiriarh  cu  un  puternic  sentiment  al  datoriei 
şi  al  răspunderii,  nu  poate  trece  cu  vederea,  ca  în  publicaţiile 
de  propagandă  religioasă  pentru  popor  să  alunecăm,  fără  nici 
o  necesitate,  „pe  un  tărâm  de  păreri  slobode".  In  asemenea 
publicaţii,  precum  şi  în  orice  lucrare  din  domeniul  teologiei» 
claritatea,  preciziunea  şi  simplitatea  expunerii  şi  observarea  cu 
rigoare  a  regulei  noastre  de  credinţă  e  o  cerinţă  peste  care  nu 
se  poate  trece  şi  de  care  nimeni,  ori  cât  de  năvalnic  i-ar  fi 
avântul,  nu  poate  fi  dispensat. 

Disciplina  ca  oamenii  să  vorbească  şi  scrie  observând 
norma  de  credinţă  a  ortodoxiei  noastre  nu  limitează  sborul  cu¬ 
getării,  o  „tot  mai  largă  cuprindere  a  adevărului  şi  mărturisire 
a  simţirii".  Dacă  aceasta  îngrădire  n’a  sărăcit  cugetarea  reli¬ 
gioasă  a  sfinţilor  Părinţi  şi  a  scriitorilor  ortodocşi  nu  o  va  sărăci 
având  crezul  şi  dragostea  lor,  nici  pe  a  noastră. 

Să  luăm  pildă  dela  romano-catolici  şi  exemplu  de  disciplină 
dogmatică  şi  canonică  chiar  şi  dela  fraţii  noştri  de  un  sânge» 
uniţi  cu  biserica  Romei.  Câtă  grije  poartă  ei  de  catolicitatea 
literaturei  lor  teologice.  Pun  la  index  chiar  şi  produsele  ştiinţei 
şi  ale  literaturii  profane,  dacă  atacă  fondul  dogmatic  al  bi¬ 
sericii  lor. 

La  noi  poate  tipări  cine  ce  vrea  şi  cum  vrea.  Puţini  sunt» 
cari  observă  disciplina  bisericească  şi  îşi  publică  lucrările  de 
conţinut  religios  cu  binecuvântarea  arhierească. 

Dacă  cartea  părintelui  Trifa  „Intraţi  în  Oastea  Domnului* 
era  supusă  unei  censuri  din  partea  autorităţii  în  drept,  eşia  de 
sub  tipar  cu  un  conţinut  doctrinal  neexcepţionabil  şi  ca  atare 
era  scutită  şi  de  „împunsăturile  Vlâdicăi  Grigorie"  şi  de  îndoielile 
şi  temerile  multora. 

Ori  cât  de  luminat  ar  fi  ochiul  tău,  ori  cât  de  curată  e 
inteuţiunea  ta,  lumea  te  judecă  după  manifestările  externe,  con- 

sumate,  ale  sufletului  tău,  după  scrisul  tău,  după  slova  ta,  după 
graiul  tău. 

Admit  că  „este  felul  vorbirii  omeneşti  a  subînţelege  unele 
lucruri",  cred  însă  că  fiind  vorbă  de  o  doctrină  deja  definită,  e 
primejdios  să  laşi  ca  ascultătorii  şi  cetitorii  să  judece,  dacă  cele 
subînţelese  —  cele  ce  nu  se  spun  —  sunt  ori  nu  sunt  tăgăduite. 
Unii  vor  zice  da,  alţii  ba. 

Acesta  e  cazul  şi  cu  afirmaţia  quasi  categorică  din  lucrarea 
părintelui  Trifa:  „Şi  a  legii  temelie  Sfânta  Scriptură  să  fie“. 
Noi  contimporanii,  cari  îl  cunoaştem  şi-l  admirăm  pe  Sf.  Sa, 
suntem  dispuşi  să  înlocuim  trecerea  cu  vederea  a  Tradiţiei  cu 
o  subînţelegere  a  ei ;  temere  am  însă  că  ucenicii  şi  epigonii 
din  cele  viitoare  vremuri  vor  tâlcui  şi  practica  porunca  din  textul 
incriminat  ad  litteram  şi  bazaţi  pe  marea  autoritate  a  autorului 
vor  abandona  regula  de  credinţă  a  ortodoxiei  noastre,  având 
convingerea  că  pentru  mântuire  e  suficientă  puterea  —  să  nu 
zic  darul  —  Bibliei. 

Spiritul  protestant,  care  declară  răsboi  Tradiţiei  sfinte  şi  a 
înlocuit  autoritatea  soboarelor  ecumenice  cu  autoritatea  indivi¬ 
duală  a  marilor  reformatori  şi  a  revoluţionarilor  mai  mici,  înte¬ 
meietori  de  secte,  e  încă  şi  azi  viu  şi  activ  şi  produce  revolte 
în  suflete,  de  câte  ori  împrejurările  şi  situaţiile  tulburi  îi  sunt 
favorabile. 

Omul  este  un  vecinie  revoltat  contra  lui  Dumnezeu  şi  a 
ordinei  morale.  A-l  îmblânzi  şi  a-1  împăca  e  chemarea  Bisericii. 

In  vremi  de  devaluare  a  autorităţii  ierarhice  şi  a  valorilor 
morale  peste  tot,  cum  sunt  cele  de  azi,  năvala  sectarilor  se 
intensifică  şi  mentalitatea  şi  obiceiurile  lor  prind  rădăcini  în 
suflete.  Congresele  generale,  ce  le  ţin  de  un  timp  încoace 
baptiştii  pe  teritorul  Eparhiei  Aradului  dela  frontieră  şi  pro¬ 
paganda  —  reclamă  cu  surle  şi  fanfare  —  lipsită  de  adevăratul 
duh  evanghelic  ce  o  fac,  justifică  pe  deplin  îngrijorările  şi  te¬ 
merile  ce  le  avem,  privind  realităţile  prezentului  şi  perspecti¬ 
vele  viitorului. 

Când  duşmanul  stă  la  spate,  îţi  pândeşte  tot  pasul  şi  te 
hărţuieşte  necontenit,  când  doctoria  Bisericii  tale  e  în  continuu 
asediată  şi  tainele  şi  obiceiurile  ei  consacrate,  terfelite  şi  bat¬ 
jocorite  de  superstiţii  şi  de  invenţiuni  ale  preoţilor,  scriindu-se 
despre  „daruri"  şi  despre  legătura  dintre  Dumnezeu  şi  om,  era 
necesar  să  se  accentueze  cu  emfază,  că  darul  cel  sfinţitor  a  Iu! 

Hristos,  ce  se  dă  tuturor  oamenilor,  cari  Işi  „altoiesc  ramura 
vieţii  în  buciumul"  Lui,  îl  administrează  şi  împărtăşeşte  oamenilor 
Biserica  cea  întemeiată  de  El  prin  sfânta  Euharistie  şi  celelalte 
taine  ale  Legii  cele  nouă,  cari  nu  sunt  orândueli  omeneşti,  ci 
dumnezeeşti  şi  că  legătura  noastră  cu  Dumnezeu  prin  Isuş 
Mântuitorul  nostru  se  perfecţionează  şi  întăreşte  prin  chemarea 
intru  âfutor  a  Preacuratei  Fecioare  şi  a  sfinţilor. 

In  privinţa  acestor  omisiuni  şi  impreciziuni,  fără  îndoială 
neintenţionate,  din  lucrarea  Părintelui  Trifa,  sunt  şi  eu  de  părerea 
I.  P.  Cuv.  Sale  Părintelui  arhim.  Scriban,  că  Sf.  Sa  „nu  vorbeşte 
cu  o  păşire  strânsă  a  cugetării  ca  stilist  îndemânatic  şi  un 
cugetător  dogmatic  cu  grije“. 

Admit  că  în  lucrările  de  învăţătură  pentru  popor,  în  poezii, 
cântări,  rugăciuni  şi  cuvântări  are  loc  o  „rostire  mai  largă,  mai 
puţin  încătârămată  în  formele  teologice",  dar  pe  lângă  fondul 
doctrinar  statornicit  şi  consacrat,  disciplina  cugetării  dogmatice 
trebue  să  stăpânească  şi  în  aceste  lucrări.  In  lipsa  acestei  dis¬ 
cipline  cugetarea  pur  subiectivă  în  domeniul  credinţei  poate 
duce  la  alunecări  şi  greşeli. 

Cuvântările  oratorilor  noştri  clasici,  imnele  şi  doxologiiie 
bogate  în  podoabe  retorice  şi  poetice,  „dogmaticele"  de  o  rară 
frumuseţe  şi  de  o  neîntrecută  înălţime  a  gândirii  şi  simţirii  re¬ 
ligioase  ale  glasurilor  noastre  să  ne  fie  de  model  şi  în  privinţa 
aceasta.  Aceste  strălucite  creaţii  ale  geniului  religios,  ale  evlaviei 
răsăritene,  sunt  şi  trebue  să  rămână,  alături  cu  Biblia  izvorul 
pietăţii  şi  al  inspiraţiei  noastre  religioase,  al  pietismului  nostru 
specific.  Din  ele  s’a  hrănit  credinţa  şi  evlavia  fericiţilor  noştri 
înaintaşi  şi  în  epoca  sa  de  glorie  şi  de  expansiune  religioasă 
şi  culturală  şi  pietismul  nostru  monahal,  din  ele  pot  creşte  şi 
azi  roadele  vieţii  sufleteşti. 

P.  Sf.  Sa  Părintele  Episcop  Grigorie,  simţind  necesitatea 
arzătoare  a  unui  curent  de  activism  ortodox,  face  observarea 
că  „nimic  mai  uşor  decât  să  te  aduni  chiar  Dumineca  şi  să  te 
rogi  şi  să  cânţi  în  plus  faţă  cu  rugăciunile  şi  cântările  sf.  Bi¬ 
serici"  şi  e  de  părerea,  că  „nu  rugăciunile  şi  cântările  în  plus 
să  prevaleze,  ci  faptele  creştineşti  pozitive". 

I.  P.  Cuv.  Sa  Părintele  arhim.  Scriban  se  întreabă:  „De 
unde  scoate  aceasta  Vlădica  Grigorie?"  Eu  cred  că  din  reali¬ 
tatea  săracă  în  fapte  creştineşti  a  vieţii  noastre  religioase,  indi¬ 
viduale  şi  colective,  şi  din  aspectul,  ce-1  prezintă  sub  acest 

raport  satele  noastre  bântuite  de  secte,  pe  cari  P.  Sf.  Sa  le-a 
cutrierat  de-alungul  şi  de-alatuî  în  timpul  scurt  al  arhipăstorirei 
Sale.  Este  adevărat  şi  de  toţi  recunoscut  că  părintele  Trifa  a 
făcut  ce  a  făcut  şi  cu  cât  a  făcut  din  graţia  lui  Dumnezeu  a 
trezit  conştiinţa  religioasă  adormită  şi  a  înviorat  viaţa  sufle¬ 
tească  a  credincioşilor  noştri.  După  dezastrul  răsboiului  era  o 
problemă  arzătoare  şi  e  o  adevărată  binefacere. 

Oamenii  se  adună  în  Dumineci  şi  în  sărbători  şi  chiar  şi 
în  alte  zile  şi  împreună  se  roagă,  cântă  şi  îşi  hrănesc  setea  de 
învăţătură  cu  cetiri  din  Sfânta  Scriptură,  cu  predici  şi  comu¬ 
nicări  duhovniceşti.  Mai  cu  căldură  şi  sete  nu  s’au  cetit  vre-odată 
cărţile  sfinte  şi  de  conţinut  religios.  „Lumina  Satelor"  şi  bro¬ 
şurile  de  propagandă  ale  părintelui  Trifa  au  avut  darul  să  se 
impună  ca  o  pâne  sufletească  de  toate  zilele.  Oameni,  mai 
nainte  nepăsători,  se  ocupă  azi  cu  scripturile  şi  discută  chestii 
teologice.  Ostaşii  aranjează  serbări  şi  conveniri  religioase.  Se 
fac  şi  excursiuni  misionare,  dela  fraţi  la  fraţi,  cu  steaguri  şi  în 
unele  locuri  cu  coruri  şi  fanfare. 

Toată  această  mişcare  de  o  incontestabilă  valoare  duhov¬ 
nicească  şi  misionară  trebue  însă  să  se  îndrepte  spre  scopul 
final  al  tuturor  străduinţelor  noastre  ca  Biserică  luptătoare,  care 
scop  e  mântuirea  sufletelor  noastre,  eliberarea  Şirei  noastre  ome¬ 
neşti  de  robia  păcatului. 

Alt  scop  nu  poate  avea.  Iar  dacă  are  acest  scop  mântuitor, 
al  altoirei  ramurei  vieţii  în  buciumul  lui  Hristos,  pe  lângă  rugă¬ 
ciuni,  cântări,  cetiri,  predici  şi  comunicări  duhovniceşti,  ca 
mijloace  pentru  înmulţirea  şi  adâncirea  credinţei  mântuitoare,, 
care  în  vremurile  noastre  luminate  trebue  să  fie  o  „fides  expli- 
cita“,  sunt  absolut  necesare  şi  faptele  creştineşti,  de  o  valoare 
morală  pozitivă. 

Fără  aceasta  lăture  practică  —  activism  ortodox  —  mişcarea 
de  luminare  şi  îndreptare  a  masselor  poate  lua  o  direcţiune 
pietistă  unilaterală,  poate  chiar  degenera  într’un  sbucium  excentric 
şi  bolnăvicios  după  dar  şi  mântuire  numai  prin  credinţa  ra¬ 
ţionalizată. 

Este  adevărat  că  în  seceta  de  azi,  în  golul  ce  ne  înconjoară, 
ne  trebuie  „un  mare  val  de  însufleţire  în  rugăciune"  în  adâncire 
cu  mintea  la  Dumnezeu,  în  avânturi  de  pietate,  pentrucă  aceasta 
e  temelie  din  care  pot  creşte  celelalte  roade". 


36 


REVISTA  TEOLOGICA 


Oastea  Domnului  a  pus  aceasta  temelie,  a  lucrat  sufletele 
:în  felul  acesta,  deci  poate  evalua  în  a  deveni  ceeace  doreşte 
P.  Sf.  Sa  Părintele  Episcop  Grigorie,  un  factor,  un  instrument, 
•o  cale  spre  un  ortodoxism  activ  şi  simţit  şi  pe  terenul,  atât 
de  greu  de  umblat  în  lumea  materialistă  şi  egoistă  de  azi,  al 
faptelor  îndurării  sufleteşti  şi  trupeşti  către  deaproapele. 

Venerabilul  Trifa  să  nu  lase  aceasta  clădire,  atât  de  ne¬ 
cesară,  în  grija  altor  ziditori,  ci  cu  darul  lui  Dumnezeu  ce  i  s’a 
dat  să  ducă  lucrul  bun  la  un  sfârşit  deplin  mântuitor. 

Glasul  de  chemare  al  Sf.  Sale:  „Intraţi  în  Oastea  Dom¬ 
nului..  intraţi  în  ceata  celor  puţini  cari  „priveghiază“  în  noaptea 
-cea  grozavă  a  stricăciunilor  sufleteşti  de  azi. . .  strigaţi  neîncetat 
celor  păcătoşi  să  se  lase  de  răutăţi  şi  păcate,  spuneţi-Ie  că 
urgiile  vremurilor  noastre  sunt  glasul  celui  ce  striga  odinioară 
în  pustie:  pocăiţi-vă  căci  s’a  apropiat  împărăţia  cerurilor1’,  să 
conţină  şi  îndemnuri  spre  fapte  bune. 

Părerea  P.  Sf.  Sale  Părintelui  Episcop  Grigorie,  că  prin 
case  particulare  nu-i  tocmai  potrivit  să  se  ţină  adunările  Oastei, 
•ci  la  o  şcoală  sau  la  casa  culturală  sub  conducerea  preotului, 
o  vor  aprecia  ca  foarte  naturală  şi  folositoare  mişcării  toţi  aceia, 
cari  dorinţă  fierbinte  au,  ca  organizaţiile  Oastei  Domnului  să 
fie  îndrumate  şi  stăpânite  de  preoţimea  noastră,  în  duhul  Orto¬ 
doxiei  noastre. 

Deşi  Dumnezeu  e  de  faţă  şi  în  case  particulare  şi  ne  putem 
;ruga  Lui  în  tot  locul  şi  în  toată  vremea,  avem  temeri  că  adu¬ 
nările  din  aceste  locuri  pot  degenera,  anevoioasă  fiind  supra¬ 
vegherea  şi  conducerea,  în  conventicole  de  felul  sectarilor. 
Obicinuindu-se  oamenii  cu  asemenea  slujbe  particulare  se  poate 
ivi  primejdia  unei  înstrăinări  de  sfintele  lăcaşuri  şi  de  cultul 
public,  ce  se  săvârşeşte  în  ele  spre  mântuirea  lui  Dumnezeu 
şi  mântuirea  credincioşilor. 

* 

■.*  * 

Calitatea  mea  de  modest  propovăduitor  al  cuvântului  'ui 
Dumnezeu  nu-mi  dă  drept  la  rolul  de  arbitru  în  controversa  de 
păreri  ce  s’a  iscat,  nici  îndreptăţire  să  „forfec”  pasul  I.  P.  Cuv. 
Sale  Părintelui  arhim.  Scriban.  Armatura  ştiinţifică  şi  dialectica 
jscusinţă  a  I.  P.  Cuv.  Sale  şi  cerbicia  noastră  ardelenească  ar 
prelungi  discuţia  fără  prea  mult  rost  şi  folos  pentru  cei  prezenţi 
.şi  viitori.  S’ar  produce  animozităţi,  cari  ar  învenina  situaţia  şi 

aşa  tulburată  prin  publicaţiunile  ce  ies  de  sub  tipar  în  zilele- 
noastre  de  desfrâu  şi  de  scădere  a  disciplinei  şi  bunului  simţ.. 

Ca  unul  dela  frontieră  şi  slujitor  în  eparhia  cea  mai  expusă 
navalei  sectare  am  ţinut  însă  să-mi  spun  părerea  „sine  ira  et 
studio"  în  divergenţa  de  păreri  ce  s’a  ivit  asupra  unor  texte  şi 
impreciziuni  din  lucrarea  „Intraţi  în  Oastea  Domnului",  remarcate 
cu  bune  intenţiuni  şi  dorinţi  de  îndreptare  de  P.  Sî.  Sa  Părintele 
nostru  Episcop  Grigorie,  şi  cari  deosebiri  de  vederi  cu  bună¬ 
voinţă,  îngăduinţă  şi  smerenie  creştinească  se  pot  concilia,  spre 
binele  Bisericii,  în  interesul  mişcării  „Oastea  Domnului"  şi  spre 
pacea  şi  liniştea  sufletească  a  P.  C.  Sale  părintelui  Trifa. 

Dr.  TEODOR  BOTIŞ.. 
rectorul  Academiei  teologice  din  Arad  . 


(se) 

Două  înălţimi,  doi  munţi  cari  stau  faţă  în  faţă 
stăpânesc  cu  vârfurile  lor  toată  Atena,  împrejurimile 
şi  marea  până  departe;  Licabetul  şi  Acropolea. 

Licabetul  pe  al  cărui  creştet  ascuţit  sa  zidit  încă 
din  vremuri  apuse  bisericuţa  sf.  Gheorghe,  bisericuţă 
care  prin  rugăciunile  celor  doi  călugări  şi  prin  lu¬ 
minile  cari  ard  neîntrerupt  ziua  şi  noaptea,  pare  că 
vrea  să  fie  şi  astăzi  o  veghe  creştină  a  oraşului  cu 
peste  un  milion  de  locuitori. 

Acropolea  cu  legendele  ei,  cu  arta  ei  şi  cu  gloria, 
care  a  străbătut  până  la  marginile  lumii. 

Poporul  grecesc  era  în  floarea  vieţii  şi  zeii  în 
plenitudinea  puterilor  lor.  Poporul  căuta  forme  de 
exprimare  a  geniului  său  şi  zeii  voiau  locuri  şi  forme 
de  concretizarea  atotputerniciei  şi  a  mândriei  păgâne. 
Atunci  zeii  au  voit  şi  oamenii  au  ales  ca  loc  al  în¬ 
trupării  concepţiei  religioase  şi  geniului  artistic  stânca 
cea  sfântă  din  centrul  vechei  Atene.  Mii  de  braţe 
sau  pornit  cu  zel  să  reteze  stânca  pe  creştetul 
căreia,  după  decenii  de  trudă,  avea  să  ia  fiinţă  una 
dintre  cele  mai  frumoase  realizări  ale  simţirii  greceşti. 
Colosuri  de  marmoră  au  fost  aduse  dela  mari  depăr¬ 
tări,  dăltuite  şi  aranjate  în  cea  mai  arhitectonică 
formă.  Stiluri  de  artă  se  eternizau  în  creştetul  co¬ 
lumnelor  şi  mâna  sculptorilor  scria  în  marmoră  istoria, 
mitologia  şi  mai  ales,  credinţa  poporului.  Fidias  prin 
gigantica  statue  a  zeiţei  „Pallas  Atena1'  a  realizat 
cea  mai  renumită  capodoperă  din  lume.  Toată  stânca 
sa  acoperit  cu  altare,  cu  temple,  cu  statui  măreţe 
şi  Acropolea  a  devenit  împărăţia  cea  văzută  a  zeilor 

nemuritori.  Aici  era  locul  de  jertfă,  de  sărbătoare 
şi  de  rugăciune  a  atenianului. 

Dar  mândria  zeilor  era  isbitor  de  orgolioasă  şi 
puterea  păgânismului  părea  de  neînvins.  Din  pa¬ 
latele  Acropolei  şi  din  înălţimea  Olimpului  se  credea 
că  Zeus  va  domni  în  veac  şi  va  supune  închinării 
lui  toate  popoarele.  Grecii  înşişi  erau  mândri  de 
mândria  zeilor  şi  de  arta  şi  podoaba  din  Acropolea. 

* 

*  * 

In  acele  zile  de  strălucire  şi  mândrie  ateniană 
apare  în  mijlocul  filozofilor  şi  artiştilor  cel  mai  ne¬ 
odihnit  om  al  epocii  sale,  apare  în  centrul  Atenei 
sf.  ap.  Pavel.  Obosit  de  lunga  călătorie  şi  de  pri¬ 
goana  duşmanilor,  nu  găseşte  loc  de  odihnă  nici  în 
Atena,  căci  „...se  întărâta  întru  dânsul  duhul  lui, 
văzând  cetatea  plină  de  idoli".  Intră  în  sinagogă, 
aleargă  zilnic  prin  târguri,  opreşte  lumea  la  răscruci 
de  drumuri,  se  răsboieşte  cu  stoicii  şi  nu  se  odih¬ 
neşte  până  nu  străbate  în  Areopag  unde  vorbeşte 
„bărbaţilor  atenieni"  despre  „necunoscutul  Dum¬ 
nezeu".  Pe  adevăratul  Dumnezeu,  pe  Cel  necu¬ 
noscut  încă  Elinilor,  vrea  el  să  Ii-1  facă  cunoscut  şi 
să-i  cheme  şi  pe  ei  la  mântuirea  prin  Isus  Hristos. 
Pavel,  un  om  strein  de  gloria  şi  fastul  din  Atena, 
strein  de  neamul  elinesc,  un  om  puţin  impunător  ca 
fizic,  îndrăsneşte  să  pornească  lupta  contra  unei 
lumi  întregi,  să  atace  cu  eroism  toată  augusta  filo¬ 
zofie  a  vieţii.  Din  belşugul  inimei  apostoleşti  sea¬ 
mănă  sf.  Pavel,  peste  pleava  idolilor,  credinţa  cea 
nouă  şi  se  face  astfel  primul  evanghelizator  al  ate- 
nienilor.  Apostolul  nu  rămâne  însă  prea  mult  în 
cetate,  căci  avea  datoria  să  vestească  şi  altor  oraşe 
evanghelia.  Tulbură  apele  atenienilor,  le  pune  în 
faţă  problema,  îi  lasă  în  grija  Duhului  Sfânt  şi  pleacă 
mai  departe.  Dar  unele  din  seminţele  aruncate  au 
căzut  în  pământ  bun  şi  au  rodit  bogat  în  sufletul  lui 
Dionisie,  în  sufletul  Damariei  şi  în  sufletele  altora. 

La  poalele  Acropolei,  ascunsă  mai  mult  în  pă¬ 
mânt  decât  la  suprafaţă,  răsare  modesta  bisericuţă 

a  primilor  creştini  din  Atena.  In  coastele  templelor, 
în  umbra  fastului  păgân,  credinţa  cea  nouă  aprinde 
cea  dintâi  candelă  în  cinstea  Mântuitorului  Hristos. 
Fără  fast,  fără  orgoliu,  se  pune  piatra  din  capul  un¬ 
ghiului  la  noua  clădire.  Ce  sfidător  va  fi  privit  zeul 
din  înălţimea  lui,  jos,  la  modesta  înfiripare  creştină! 
Dar  în  zorile  zilei  următoare  fumul  de  tămâe,  cân¬ 
tarea  credincioşilor  şi  căldura  credinţii,  tulbura  li¬ 
niştea  zeului.  Maestatea  lui  era  ameninţată  de  viaţa 
cea  plină  de  duh  şi  goală  de  forme  şi  primilor  cre¬ 
ştini.  Şi  numărul  acestor  ostaşi  ai  lui  Hristos  cre¬ 
ştea  din  zi  în  zi  şi  în  măsura  în  care  se  înmulţeau 
creştinii,  scădea  cultul  zeului  şi  se  înmulţea  nelini¬ 
ştea  *şi  indignarea  falsului  dumnezeu.  Zeul  asista 
neputincios  la  prăbuşirea  autorităţii  sale. 

Venise  în  lume  adevărul  şi  viaţa  ca  să  desvă- 
luească  şi  să  înfrunte  minciuna  şi  moartea.  Se  sfârşia 
o  împărăţie  şi  începea  o  lume  nouă.  Se  detronau 
zeii  şi  se  înscăuna  Dumnezeu.  Zeii  intrau  în  muzee 
şi  Dumnezeu  se  sălăşluia  în  inimile  oamenilor.  Cre¬ 
ştinismul  era  biruitor. 

Dela  poalele  Acropolei  credinţa  cea  nouă  se 
înalţă  şi  pune  stăpânire  peste  temple.  In  locul  sta¬ 
tuilor  păgâne  se  zugrăveşte  chipul  sfinţilor,  în  locul 
altarului  de  sânge  se  pune  prestolul  cu  taina  sfintei 
Euharistii,  şi  în  locul  cultului  obscen  se  săvârşeşte 
sfânta  Liturghie. 

* 

Astăzi  din  tot  ceeace  a  fost  odinioară  Acro- 
polea,  a  mai  rămas  doar  marmora  rece,  marmora 
moartă,  marmora  ciuntită  de  vreme  şi  de  oameni. 
Ea  povesteşte  de  fastul  din  vechime  şi  de  prăbu¬ 
şirea  lui. 

Iar  la  poalele  Acropolei  în  vechea  bisericuţă 
nu  sa  stins  încă  lumina  candelei  aprinse.  Luminile 
ard  şi  Grecii  povestesc  de  vechimea  bisericii  şi  de 
minunile  sfintei  icoane  din  ea. 

Atena,  Decemvrie  1931.  Pr  s  cândea. 

Folosesc  titlul  acesta  împrumutându-1  dela  ma¬ 
rele  astronom  Flammarion,  pentru  a  descoperi  citi* 
torilor  o  parte  din  frumuseţile  şi  minunile  naturii, 1 
fiindcă  chiar  şi  împăratul  David  zicea:  „Dumnezeule 
Tu  mai  învăţat  din  tinereţe  şi  până  acum,  eu  ve¬ 
stesc  minunile  tale“  [Psalm  72,  17].  * 

Dumnezeu  poate  fi  cunoscut  pe  două  căi:  pe 
calea  naturală,  prin  ştiinţă  şi  pe  calea  supranaturală 
prin  credinţă. 

Ştiinţa  are  la  temelie  mintea  şi  priceperea  iscu¬ 
sită  a  omului. 

Credinţa  are  la  obârşia  ei  autoritatea  neconte¬ 
stată  a  cuvântului  lui  Dumnezeu.  Dumnezeu  a  des¬ 
coperit,  în  chip  supranatural,  prezenţa  Sa  în  lume 
şi  cauza  principală  a  originei  lumii.  Ştii  că  pentru 
mulţi  şi  de  multe  ori  lucrurile  lui  Dumnezeu  par 
zadarnice  sau  descoperirile  Sale  fără  rost.  Dar  ni¬ 
meni  nu  poate  lucra  pentru  Dumnezeu  în  afară, 
dacă  nare  pe  Dumnezeu  în  lăuntrul  său. 

Cine  are  pe  Dumnezeu  în  lăuntrul  său,  acela 
primeşte  fără  cârtire  şi  îndemnat  de  credinţa  sa 
proprie,  adevărurile  descoperite  de  Dumnezeu. 

Nici  un  om  n’a  ajuns  la  ştiinţă,  până  n’a  primit 
anumite  adevăruri  fixate  de  autoritatea  ştiinţifică  a 
altor  învăţaţi.  Ca  să  cunoşti  ceva  şi  să  poţi  judeca, 
trebue  întâi  să  primeşti  dela  o  autoritate  oare  care, 
adevărul.  Adevărul  primit  prin  credinţă  din  desco¬ 
perirea  dumnezeească  se  explică  şi  lămureşte  pe 
calea  ştiinţei.  Deci  « Dumnezeu  în  Natură»  se  poate 

1  Natura  este  cuvânt  latinesc  şi  înseamnă  puterea  care  naşte  corpuri  ; 
vii  de  animale  şi  de  plante. 

cerceta  şi  după  descoperirea  divină,  —  calea  cea 
mai  sigură,  —  şi  prin  cercetarea  naturei,  cale  mai 
puţin  sigură.  Pe  calea  aceasta  mulţi  dintre  păgâni 
au  rătăcit,  ca  într’un  labirint,,  neputând  deosebi  bine 
adevărul  de  rătăcire. 

De  aceea  sfântul  Irineu,  episcopul  Lyonului 
ţ-f-  202J  spunea:  „Nimeni  nu  poate  cunoaşte  pe  Dum¬ 
nezeu,  dacă  nu-1  va  învăţa  El“. 

Este  însă  acesta  un  motiv  ca  să  ocolim  cunoa¬ 
şterea  lui  Dumnezeu  din  studiul  naturei? 

Nu!  Nu  trebue  nesocotită  pentru  mai  multe  cauze. 

Papini  spune  că  Mântuitorul  a  cunoscut  trei  pro¬ 
fesori  mult  mai  mari  decât  învăţaţii  vremilor.  Aceşti 
trei  profesori  sunt  după  Papini :  natura,  lucrul  şi 
Cartea  sfântă. 

Mântuitorul  na  nesocotit  natura.  El  a  presărat 
plante  şi  fiori  în  pildele  şi  predicele  Sale. 

Şi  astăzi  cine  citeşte  Cartea  Sfântă,  poate  ve¬ 
rifica  singur,  adevărul  descoperirilor  divine,  prin 
muncă  personală  şi  prin  studiul  naturei. 

De  când  e  lumea  şi  cât  va  fi  ea,  în  spinarea 
omului  stă  sarcina  de- a  transforma  toate  glasurile 
naturii  într’un  cântec  de  bucurie.  [Ruskin]. 

In  faţa  dumnezeirii  omul  trebue  să  se  prezinte 
ca  un  creator  iscusit. 

Mâna  omului  iscusit  transformă  prin  altoire,  un 
măceş  sălbatec  într  un  trandafir  frumos.  Sprijinul 
Domnului  face  ca  dintr’un  trandafir  de  Kazanlâc 
[Bulgaria]  să  dobândim  cel  mai  parfumat  trandafir 
din  toată  lumea. 

De  ce  trandafirii  de  Kazanlâc  sunt  cei  mai  par¬ 
fumaţi  din  întreaga  lume,  se  întreabă  nedumerit  cre¬ 
dinciosul? 

Pentrucă  isvorul  ori  şi  cărei  creaţiuni  este  Dum¬ 
nezeu,  răspunde  bine  încredinţat  credinciosul. 

Dar  nu  numai  Mântuitorul  a  admirat  natura  şi 
a  îndemnat  la  admiraţia  Creatorului. 

Când  sf.  Apostol  Pavel  îşi  pregătea  terenul 
pentru  predica  sa  în  Roma  păgână,  scrie  locuito- 

rilor  din  cetatea  eternă  :  „Fiindcă  ceeace  se  poate 
şti  despre  Dumnezeu,  însuşirile  lui  nevăzute,  pu¬ 
terea  Lui  cea  veşnică  şi  a  lui  dumnezeească,  se 
văd  prin  cugetare,  dela  începutul  lumii,  în  făpturile 
Lui,  ca  să  fie  [necredincioşii)  fără  cuvânt  de  apă¬ 
rare"  (Romani  I,  19 — 20). 

Păgânii  din  Australia  pot  privi  nepăsători  la 
arborii  lor  uriaşi  ca  înălţime  şi  uriaşi  ca  greutate. 
La  un  arbore  cu  înălţimea  de  150  m.  şi  greutatea 
de  20.000  kg.  abia  la  100  m.  încep  a  creşte  ramurile. 

Nu  vorbeşte  despre  Dumnezeu  măreţia  acestei 
creaţiuni  ?  De  sigur  că  îndrumat  de  frumuseţea  făp¬ 
turilor,  scria  Aristotel:  „Dumnezeu,  care  nu  poate 
fi  văzut  de  muritori,  se  vădeşte  de  lucrurile  sale". 

Mai  am  şi  un  motiv  intim  pentru  a  încerca  să 
desvălui  tainele  naturii. 

In  conştiinţa  religioasă  ortodoxă,  se  remarcă  o 
dispoziţie  de  primăvară  —  Veselia  renaşterii  şi  a 
restaurărei"  [Profesor  P.  Novgorodţev).  Gândiţi-vă 
un  moment:  Se  pot  imagina  Florii  fără  salcie?  Ru¬ 
salii  fără  tei?  Paşti  fără  floarea  paştilor?  Vinerea 
Mare  fără  toporaşi?  Dumineca  a  treia  din  post  a 
Sf.  Cruci,  fără  busuioc  ?  şi  Ziua  de  înălţarea  Sfintei 
Cruci  [14  Septemvrie]  fără  florile  toamnei?  şi  Sf. 
Gheorge  fără  armindeni? 

In  fiecare  primăvară  pământul  îşi  preface  hai¬ 
nele  sale,  în  podoabe  minunate  şi  măreţe. 

Măcar  în  fiecare  primăvară  şi  conştiinţa  cre¬ 
ştină  se  descarcă  de  zgura  păcatului  prin  taina  măr¬ 
turisirii. 

La  lumina  soarelui,  se  fac  în  flori  şi  în  foi,  trans¬ 
formările  privitoare  la  culoare  şi  miros. 

„Din  lumina  studiului  naturii,  trebue  să  dobân¬ 
dească  ori  şi  cine  convingerea,  că  totul  este  orân¬ 
duit  de  un  spirit  chibzuit,  spunea  zoologul  Agassig. 

Iată  o  singură  pildă  de  ce  înseamnă  chibzuinţă 
bunului  Dumnezeu.  Este  o  plantă  numită  tilandsia, 
care  creşte  în  aer,  prinsă  de  un  fir  de  păr.  Planta 
se  hrăneşte  cu  oxigen  şi  acid  carbonic,  pe  care  le 

transformă  în  amidon.  Apa  din  atmosferă  o  absorbe 
prin  nişte  pori  speciali,  care  acoper  frunzele  uscate 
şi  aspre.  Planta  nare  nevoe  de  pământ,  fiindcă  în 
alcătuirea  ei  nu  intră  nimic  mineral. 

N’avea  dreptate  Sf.  Irineu,  când  spunea  păgâ¬ 
nilor  din  vremea  sa:  „Lucrul  însuşi  arată  pe  me¬ 
şterul  său,  şi  ordinea  lumii,  vesteşte  pe  Celce  o 
conduce”? 

De  aceea  îndrăznesc  să  vorbesc  despre  lucruri, 
pe  care  unii  le  nesocotesc,  iar  alţii  trec  nepăsători 
pe  lângă  ele.  Eu  ştiu  alături  de  Carlyle  1  că  „lumea 
care  pe  vremuri  era  divină,  pentru  ori  cine  voia 
să-şi  arunce  ochii  asupra  ei,  acum  e  divină  numai 
pentru  cei  interesaţi". 

„Creştinismul  este  nestrămutată  dorinţă  de  a  te 
imobila",  zicea  Silvio  Pellico. 2 

Cum  te  poţi  imobila  mai  bine,  decât  cunoscând 
pe  Dumnezeu  în  toate  podoabele  creaţiunei? 

A  fost  o  vreme  când  se  credea  că  studiul  şti¬ 
inţelor  naturale,  îndepărtează  de  Dumnezeu.  Părinţii 
lui  Lorenzo-Lorain-Longstroth,  devenit  iscusit  api¬ 
cultor  american  între  anii  1810 — 1860,  nu  lăsau  pe 
copilul  lor  să  citească  vre-o  carte  de  ştiinţele  na¬ 
turale  ! 3 

Astăzi,  datorită  bunului  simţ  al  oamenilor  de 
ştiinţă,  dovedirea  existenţii  lui  Dumnezeu,  din  stu-. 
diul  naturii,  este  un  adevăr  indiscutabil. 

Numai  cei  crescuţi  la  întunerec  au  spaimă  de 
lumină.  Căţeii  născuţi  pe  vasul  „Fram"  a  lui  Nansen, 
lătrau  la  lună,  când  au  văzut  primadată  luna,  în  în¬ 
toarcerea  lor  dela  pol. 

In  suflete  pustiite  de  patimi  se  aud  ţipete  sini¬ 
stre  de  negaţie,  ca  ţipetele  păsărilor  de  pradă,  as¬ 
cunse  în  locuri  pustii! 

Cercetarea  naturei,  presupune  multă  sinceritate 
şi  multă  curăţie  de  suflet.  De  aceea  zicea  fericitul 


1  Cultul  Eroilor  pag.  12. 

2  Ani  de  temniţa. 

s  „Din  Viaţa  Marilor  Apicultori",  Pr.  C,  Vartolomei. 

Augustin  că  „Dumnezeu  a  voit  ca,  numai  cei  curaţi 
să  ştie  adevărul".  în  cartea  naturii  lipsesc  două  pa¬ 
gini:  Pagina  întâia,  cu  Creaţiunea.  Pagina  cea  din 
urmă  cu  sfârşitul  creaţiunei,  care  lucruri  se  găsesc 
pe  pagina  întâia  şi  pe  cea  din  urmă  a  Cărţii  sfinte, 
a  Bibliei. 

Cine  nu-i  cu  inimă  curată,  cine  nu  şi-a  închinat 
viaţa  adevărului,  cine  nu- şi  basează  credinţa  lui  pe 
autoritatea  cuvântului  lui  Dumnezeu,  acela  complec- 
tează  cu  erori  atât  pagina  întâia  cât  şi  pagina  din 
urmă  a  marei  cărţi,  care  se  numeşte  natura. 

Noi  vrem,  să  ne  ferim  şi  pe  noi  şi  pe  alţii  de 
*  o  astfel  de  greşală. 


Pr.  A.  C.  COSMA. 

Dr.  Grigorie  Gh.  Comşa,  episcopul  Aradului.  1.  GLASUL 
PIETRELOR,  principii  călăuzitoare  pentru  ortodoxia  activă,  extras 
din  revista  „Misionarul",  Chişinău,  Tipografia  eparhială  1931, 
pag.  39. 

2.  TAINA  POCĂINŢEI  ŞI  INTELECTUALII,  extras  din 
„Fântâna  Darurilor",  Bucureşti,  1931,  pag.  26. 

Sunt  cele  mai  nouă  două  broşuri,  scrise  de  Prea  Sfinţia  Sa. 

Cea  dintâi  e  o  continuare  la  broşura  Acţiunea  catolică  şi 
Ortodoxia  activă,  apărută  la  Arad  tot  în  anul  trecut.  Pag.  55. 
Preţul  Lei  15. 

„Glasul  Pietrelor"  e  „menit  a  contribui  la  răspândirea  pute¬ 
rilor  divine  ale  creştinismului  în  poporul  nostru  românesc  şi  a 
ridica  moralul  luptătorilor  pentru  ortodoxie".  Cuprinsul  împărţit 
pe  capitole,  este  următorul:  Plan  unitar  de  muncă.  —  Solida¬ 
ritate  în  apărarea  Bisericii.  —  învăţăminte  din  conflictul  Vati¬ 
canului  cu  Statul  italian.  Rolul  acţiunii  catolice.  —  Să  fim  opti¬ 
mişti.  —  Să  sprijinim  toate  acţiunile  bune  şi  folositoare  pentru 
Biserică.  —  Necesitatea  unui  duh  mai  militant  în  Biserică.  — 
Ofensivă  ne  trebue.  Defensivă  nu  ajunge. 

Simpla  înşirare  a  capitolelor  vădeşte  pe  deplin  importanţa 
problemelor  de  o  actualitate  arzătoare,  pe  cari  le  tratează,  cu 
însufleţire  Prea  Sfinţia  Sa. 

Â  doua  broşură  îmbrăţişează  delicata  şi  importantă  problemă 
pastorală :  Mărturisirea.  Şi  încă  în  raport  cu  intelectualii.  Pasto- 
raţia  intelectualilor,  din  păcate,  în  Biserica  noastră  a  fost  aproape 
cu  totul  neglijată.  Şi  de  aici  indiferentismul  îngrijorător  al  clasei 
noastre  culte,  faţă  de  Biserică,  religiune  şi  credinţă. 

Studiul  Prea  Sfinţiei  Sale  e  o  chemare  către  intelectuali, 
să  revină  şi  să  se  apropie  de  scaunul  mărturisirii,  pentru  a-şi 
reface  conştiinţele,  spre  a-şi  pune  de  acord  viaţa  cu  principiile 
evanghelice  şi  a  da  pildă  bună  masselor  ţărăneşti,  cari  au  prins 
a  se  orienta  după  atitudinea  de  viaţă  a  „domnilor". 

Broşura  cuprinde,  după  o  introducere  următoarele  capitole : 
Omul  cult  şi  Pocăinţa.  —  Psihologia  mărturisirii  păcatelor.  — 
Valoarea  pedagogică  a  examenului  de  conştiinţă.  —  Cui  te  măr¬ 
turiseşti?  — Cum  te  mărturiseşti?  —  Pocăinţa  şi  omul  cel  nou. 
—  îndemnuri  la  pocăinţă  din  sfinţii  părinţi,  scriitorii  şi  părinţii 
bisericeşti.  Şi  se  închee  cu  „o  clarificare",  despre  canonul  ce 

se  dă  la  mărturisire  şi  care  nu  este  o  satisfacere  a  dreptăţii 
divine,  o  ispăşire  pentru  păcatele  săvârşite",  —  cum  pare  că 
se  susţine  de  un  eminent  duhovnic  într’un  studiu  dintr’un  număr 
premergător  al  acestei  reviste  —  „ci  un  mijloc  de  îndreptare 
pentru  viitor". 

Preoţimea  află  material  bogat  în  broşura,  care  trebue  pusă 
cu  stăruinţă  în  mâna  intelectualilor  noştri.  Şi,  în  primul  rând, 
în  a  acelora,  cari  vor  intra  în  corporaţiile  bisericeşti,  prin  ale¬ 
gerile  ce  se  vor  îndeplini  în  timp  apropiat. 

* 

Preotul  Petre  Vintilescu,  profesor  la  Facultatea  de  teologie 
din  Bucureşti,  CONTRIBUŢII  LA  REVIZUIREA  LITURGHIE- 
RULUI.  PROSCOMEDIA.  LITURGHIA  SF.  IOAN  GURA  DE  AUR. 
Studiu  şi  text.  Bucureşti,  tipografia  Cărţilor  bisericeşti,  1931. 
Pag.  157.  Preţul  Lei  100. 

Este  un  studiu  apărut  la  timp.  Sf.  Sinod  printr’o  adresă 
circulară  recomandă  tuturor  episcopiilor,  ca  în  executarea  cul¬ 
tului,  preoţiei  să  se  conformeze  strict  tifriconului  şi  să  nu  se 
introducă  în  biserică  şi  cult  decât  cărţi  aprobate  de  Sf.  Sinod. 
Intre  aceste  cărţi  socotim  şi  cele  tipărite  în  trecut,  cu  binecu¬ 
vântarea  Prea  sfinţiţii  or  ierarhi  din  mitropolia  noastră,  deşi  nu 
poartă  pecetea  aprobării  sinodale. 

Comparate  între  olaltă  ediţiile  liturghierelor,  mai  vechi  şi 
mai  noi,  nu  prezintă  mari  deosebiri  de  text  şi  de  îndrumări  ţipi— 
conale.  Totuşi  sunt  nuanţe  şi  practici,  cari  surprind  urechea  şi 
ochiul,  nu  numai  dela  o  provincie  bisericească  la  alta,  ci  uneori 
dela  parohie  la  parohie,  dela  slujitor  la  slujitor.  Şi  mai  vibitoare- 
e  deosebirea  în  slujirea  celorlalte  Sfinte  Taine  şi  sacramentalii, 
după  molitvelnic. 

De  aceea  e  vremea  ca  autoritatea  bisericească  să  ia  mă¬ 
suri  pentru  studierea  chestiunii,  să  armonizeze  diferitele  practici 
şi  obiceiuri  locale,  revizuind  textele  rugăciunilor,  în  cari  s’au 
strecurat  traduceri  neclare  şi  cuvinte  streine  de  mireasma  du¬ 
hului  ortodox  popular,  care  trebue  să  se  desprindă  din  limba 
cărţilor  noastre  bisericeşti.  Iar  prin  îndrumări  tipiconale  unitare 
şi  obligatorii  în  întreaga  Biserică  ortodoxă  română,  să  realiseze 
acea  uniformizare  a  eultului  divin,  despre  care  s’a  scris  de 
atâteaori  şi  s’a  cerut  cu  atâta  insistenţă  în  conferenţe  şi  întruniri 
preoţeşti,  pentru  a  se  stabili  o  normă,  respectată  de  toţi  slujitorii, 
care  să  tempereze  teatralismul  unora  şi  sa  animeze  monotonia 
altora,  inspirând  tuturora  pietatea  caracteristică  ortodoxiei. 

Studiul  părintelui  profesor  Vintilescu  e  o  preţioasă  con¬ 
tribuţie  la  înţelegerea  sfintei  liturghii.  In  introducere  se  dau 
lămuriri  asupra  caracterului  şi  condiţiilor  studiului  —  Limba  şi 
stilul  liturghierului.  —  Cuvinte  traduse  din  nou,  modificări  şi 
întregiri  de  formule.  —  Greutăţi  în  îndreptarea  şi  traducerea 

textului  —  Limba  Hturghierului  şi  traducerea  sf.  Scripturi.  — 
Consideraţii! ni  asupra  manuscriselor  şi  ediţiilor  liturghierului.  — 
Variante  şi  particularităţi  în  uniformitatea  liturghierului  ortodox. 
—  Instrucţiiie  de  tipic  şi  închegarea  liturghierului.  —  Liturghierul 
român  după  raportul  dintre  diferitele  sale  ediţii  şi  faţă  de  cele 
streine.  —  Particularităţi  mai  deosebite  ale  diferitelor  ediţii  de 
liturghiere,  la  proscomedie,  la  liturghie. 

După  această  introducere  de  cercetare  ştiinţifică,  se  da 
textul  rânduielii  dumnezeeştii  proscomedii  şi  dumnezeiasca  li¬ 
turghie  a  celui  între  sfinţi  părintelui  nostru  ioan  Gură  de  aur, 
cu  îndrumări  de  tipic  şi  practică  liturgică. 

Nu  ne  putem  ocupa  în  amănunte  cu  traducerea  textului, 
nici  cu  înoirile  şi  schimbările,  întemeiate,  de  sigur,  pe  textul 
grecesc,  după  care  s'au  făcut  întâiele  traduceri  ale  liturghierului 
şi  cari  s’au  păstrat  chiar  cu  greşelile  inevitabile  începutului. 

Vom  da  un  singur  exemplu  de  traducere  clară  a  „Hieru- 
vicului" :  „Noi,  cei  cari  închipuim  tainic  pre  Hieruvimi  şi  cântăm 
Treimei  celei  făcătoare  de  viaţă  cântarea  de  trei  ori  sfânt,  să 
lăpadăm  toata  grija  cea  lumeasca;  ca  sâ  primim  pe  împăratul 
tuturor,  încunjurat  în  chip  nevăzut  de  cetele  îngereşti".  Desigur 
necesită  o  sforţare  pentru  introducerea  noului  text  în  practică 
şi  o  nouă  adaptare  a  muzicei  pentru  a  fi  aşezată  pe  note  cân¬ 
tarea,  lăsându-se  poate  începutul :  „Noi,  cei",  şi  rămânând : 
„Cari  închipuim"... 

Nu  ştiu  daca  e  mai  în  duhul  limbii  bisericeşti  traducerea : 
„Vrednic  lucru  şi  drept  este"  în  loc  de  „Cu  vrednicie  şi  cu  drep¬ 
tate  este  a  ne  închina..."  Mai  izbitoare  este  traducerea _ şi 

sfântul  Său  jertfelnic  cel  mai  presus  de  ceruri  şi  înţeles  numai 
cu  mintea,  întru  miros  de  bună  mireasmă..."  în.  loc  de  „în 
sfântul  cel  mai  presus  de  ceruri  şi  înţelegătorul  Său  jertfelnic." 
Jertfelnic  înţelegător,  n’are  înţeles  desigur,  dar  tot  aşa  de  puţin 
înţeles  numai  cu  mintea,  e  jertfelnicul  cel  mai  presus  de  ceruri, 
ori  cât  de  corecta  ar  îi  traducerea  verbală.  Francezul  i-a  tradus 
cu  spirituel ;  iar  Germanul  cu  geistiţj.  Şi  în  româneşte  s’ar  in¬ 
troduce  fără  greutate  „spiritualul  Său  jertfelnic".  Cuvântul  du¬ 
hovnicesc,  nu-1  socotesc  potrivit  aici.  Observările  noastre  ne¬ 
pretenţioase  s’ar  putea  opri  asupra  câtorva  amănunte. 

De  altfel  autorul  insuşi  nu  voieşte  să  dea  textul  definitiv, 
ci  numai  material  de  studiu.  Cum  tot  aşa  nu  fixează  toate  în¬ 
drumările  de  tipic  şi  practică.  Dar  pe  cele  de  cari  se  ocupă, 
le  aşează  la  locul  lor,  cum  e  cazul  cu  troparul  ceasului  al  3-lea, 
înaintea  rugăciunii  dela  prefacere,  lăsând  cursul  firesc’  al  rugă¬ 
ciunii:  „încă  aducem  Ţie  această  slujbă  cuvântătoare...  trimite 
Duhul  Tău  cel  sfânt  peste  noi  şi  peste  aceste  daruri  ce  sunt 
puse  înainte.  —  Şi  fă  adică  pânea  aceasta  cinstit  trupul  Hristo- 
sului  Tău  —  Iar  ce  este  în  potirul  acesta  cinstit  sângele  Hri- 
stosului  Tău  —  Prefâcându-le  cu  Duhul  Tău  cel  sfânt. 

Acest  curs  firesc  al  epiclesei  a  fost  întrerupt,  în  ediţiile 
liturghierului  românesc,  prin  intercalarea  troparului :  „Doamne 
cele  ce  ai  trimis!.."  (vezi  Pidalion  nota  la  can.  19  Laodicea). 

La  fel,  nepotrivit  s’a  intercalat  troparul,  ca  rugăciune  de 
pregătire  şi  curăţire  a  preotului  şi  în  liturghia  sf.  Vasile,  între¬ 
rupând  rugăciunea  de  prefacere :  „Pentru  aceasta  Stăpâne  prea- 
sfinte ...  să  vie  Duhul  Tău  cei  sfânt  peste  noi  şi  peste  darurile 
acestea,  ce  sunt  puse  înainte  şi  să  le  binecuvinteze  pe  dânsele 
şi  să  le  sfinţească  şi  să  le  arate  —  Adecă  pânea  aceasta,  în¬ 
suşi  cinstit  Trupul ...  —  Iar  (ce  este  în)  potirul  acesta  însuşi 
cinstit  sângele  Domnului..." 

După  contextul  rugăciunii,  aici  nici  n’ar  mai  avea  loc  a 
treia  binecuvântare,  însoţită  de  rostirea :  „Prefăcându-le  cu  Duhul 
Tău  cel  sfânt",  după  aceeaş  notă  din  Pidalion. 

Ori  cât  de  bogate  sunt  instrucţiile  de  tipic  şi  procedură 
în  slujirea  sfintei  Liturghii,  date  de  autor,  —  unele  cari  nu  se 
cuprind  în  nici  o  ediţie  a  Liturghierului  românesc,  —  pentru  a 
fi  complecte,  mai  trebuesc  întregite.  Dar  aici  nu  mai  au  loc  alte 
amănunte. 

Recomand  cu  toată  căldura  slujitorilor  sfintelor  noastre  al¬ 
tare  studiul  părintelui  Vintilescu,  ca  un  izvor  de  luminoasă  orien¬ 
tare  şi  duhovnicească  adâncire  în  sf.  Liturghie,  centrul  cultului 

nostru  ortodox.  Arhim.  p.  M. 

* 

Balan  D.  S.:  H&EOAOFl  KFI  2X0 AII  TOY  HAN  El  11- 
2XHMIOY  A&HNQN  47  pag.  Athena  1931.  In  acest  op  pro¬ 
fesorul  Balan  face  istoricul  şcolii  teologice  din  Atena.  El  dă 
următoarele  date:  Facultatea  teologică  din  Atena  s’a  înfiinţat 
la  anul  1837,  sigilul  şcolii  este  monograma  vechilor  creştini 
(X  sau  P) ;  facultatea  a  avut  până  azi  31  profesori  şi  21  con¬ 
ferenţiari.  Au  absolvat  şcoala  822  elevi,  între  cari  şi  două  d-şoare 
(în  1928  s'au  primit  pentru  întâiadată  d-şoare).  Dintre  profesori 
29  şi-au  completat  studiile  superioare  în  Germania,  iar  restul  de 
doi  în  Rusia,  28  profesori  au  fost  laici,  iar  opt  (8)  clerici). 

Cartea  înşiră  apoi  tot  ceeace  au  publicat  profesorii  şcolii 
dela  1837  până  în  1930  şi  face  biografia  fiecărui  dascăl  în  parte. 

N.  N. 

PENTRU  ALEGEREA  NOULUI  PATRIARH  AL  IERUSA¬ 
LIMULUI.  Neînţelegerile  dintre  Grecii  şi  Arabii  Palestinei  au 
făcut  să  întârzie  peste  prevederile  canonice  alegerea  noului  pa¬ 
triarh  al  Ierusalimului.  Arabii,  bazaţi  pe  majoritatea  credincioşilor, 
pretind  ca  noul  patriarh  să  fie  din  neamul  lor,  iar  Grecii  susţin 
tradiţia  atâtor  sute  de  veacuri,  în  baza  căreia,  pretind  ca  noul 
patriarh  să  fie  grec.  De  neînţelegerea  aceasta  a  ortodocşilor 
caută  să  profite,  pe  deoparte  Englezii  cari  administrează  Palestina, 
iar  pe  de  altă  parte  catolicismul  care  este  atât  de  versat  în 
folosirea  tuturor  situaţiilor  prielnice  propagandei. 

Pare  însă  că  după  ultimile  hotărâri,  vacanţa  strălucitului 
scaun  patriarhal  se  apropie  de  sfârşit.  Dupăce  în  conformitate 
cu  dispoziţiile  canonice  s’au  învitat  în  trei  rânduri  reprezentanţii 
mitropoliilor  şi  episcopiilor  din  graniţile  patriarhatului  ca  să  se 
întrunească  şi  să  procedeze  la  alegerea  noului  patriarh  şi  dupăce 
aceşti  reprezentanţi  n’au  dat  ascultare  invitărilor  şi  nu  s'au  în¬ 
trunit,  s’a  hotărât  acum  să  se  procedeze  la  alegerea  noului  pa¬ 
triarh  pe  baza  statutului  imperial. 1 

in  16  Decemvrie  a.  tr.  s’a  întrunit  în  sala  de  şedinţe  a 
patriarhiei  din  Ierusalim  sfântul  Sinod  sub  preşedenţia  1  P.  S. 
Sale  Keladion,  mitropolitul  Ptolemaidei,  care  este  totodată  şi 
locţiitorul  patriarhului.  Membrii  sf.  Sinod  au  fost  în  număr  de 
23  şi  după  dispoziţiile  statutului  imperial  au  procedat  la  sta¬ 
bilirea  listei  candidaţilor.  S’au  ales  în  total  12  candidaţi:  arhie¬ 
piscopul  Neopoli  Pantelimon,  patriarhul  Alexandriei  Meletie,  ar¬ 
hiepiscopul  Filadelfiei  Evdor,  arhiepiscopul  Atenei  Hrisostom, 
Timotei  al  Iordanului,  Keladion  al  Ptolemaidei,  Aristarh  al  Dio- 
cezareii,  arhimandriţii  Calist,  Irineu,  Kiriac;  Epifanie  şi  mitro¬ 
politul  Hristofor  al  Leontopolei. 

Deoarece  trei  din  cei  doisprezece,  patriarhul  Meletie  al 
Alexandriei,  arhiepiscopul  Hrisostom  al  Atenei  şi  Hristofor  al 
Leontopolei,  —  după  prevederile  articolului  6  din  statutul  im¬ 
perial,  sunt  în  afară  de  graniţele  patriarhiei,  16  membrii  ai  sf. 
Sinod  s'au  pronunţat  contra  dreptului  de  candidare  al  celor  trei 
ierarhi  de  mai  sus.  Tabloul  cu  cei  12  candidaţi,  împreună  cu 
observarea  celor  16  candidaţi  ai  Sf.  Sinod,  s’a  înaintat  autoritâ- 

ţilor  engleze,  cari  au  dreptul  ca  dintre  candidaţi  sa  aleagă  şi 
să  facă  un  nou  tablou,  pe  care  să-l  restituie  apoi  sf.  Sinod 
spre  alegerea  noului  patriarh.  Se  da  ca  sigur  faptul  că  guvernul 
englez  va  primi  cererea  celor  16  membrii  ai  sf.  Sinod  şi  nu  va 
admite  candidatura  celor  trei  ierarhi  din  afară  graniţelor  patriarhiei. 

In  cazul  acesta,  după  opinia  de  astăzi,  cele  mai  multe 
şanse  de-a  ajunge  patriarh  le  are  i.  P.  £}.  Sa  mitropolitul  Ke- 
ladion  al  Ptoiemaidei.  Deşi,  Arabii  nu  iau  parte  şi  nu  consimt 
la  această  alegere,  se  zice  că  dintre  toţi  candidaţii  I.  P.  S.  Sa 
Keladion  ar  fi  singura  persoană  prin  alegerea  căreia  s’ar  putea 
ajunge  la  o  înţelegere  paşnică.  Se  afirmă  chiar,  că  alegerea 
aceasta,  ar  primi-o  şi  ar  recunoaşte-o  Arabii. 

Autorităţile  engleze,  spun  ca  pentru  a  nu  influenţa  în  nici 
o  parte,  nu  vor  sa  se  amestece  în  chestiune  înainte  de  alegerea 
noului  patriarh.  Odată  insa  ce  alegerea  va  ii  făcută,  autorităţile 
împreună  cu  sf.  Sinod,  vor  examina  lucrurile  şi  vor  căuta  să 
stabilească  de  partea  cui  e  adevărul.  Arabii  nemulţumiţi,  ţin 
mereu  întruniri  în  Ierusalim  şi  în  alte  oraşe,  se  agită  şi  se  vor¬ 
beşte  chiar  că  lucrurile  evoluând  ar  putea  provoca  şi  o  lovi¬ 
tură  de  stat  în  Palestina. 

Pe  de  altă  parte,  spirite  mai  conciliante,  îşi  exprima  nă¬ 
dejdea  că  interesele  ortodoxiei  şi  spiritul  creştin,  va  face  ca 
problema  să  fie  înălţată  deasupra  patimilor  omeneşti  şi  ca  în 
cele  din  urmă  se  va  rezolva  pe  cale  paşnică  şi  într’un  chip 
fericit  pentru  ambele  tabere. 

Deocamdată  sc  aşteaptă  cu  înfrigurare  să  se  vadă  even¬ 
tualele  modificări  pe  cari  le  va  face  guvernul  englez  al  Pale¬ 
stinei  listei  candidaţilor  şi  se  nădăjdueşte  că  scaunul  patriarhal 
al  Ierusalimului  în  scurtă  vreme  îşi  va  avea  stăpânul  său. 

Pr.  S.  CÂNDEA 

* 

LUPTA  CONTRA  RELIGIEI  ÎN  RUSIA  SOVIETICĂ.  Se 
ştie  că  marxismul  priveşte  manifestaţiile  spiritului :  morala,  con¬ 
ştiinţa  şi  religia  ca  suprastructuri  crescute  din  pământul  regi¬ 
mului  burghez ;  acest  regim  ţinând  locui  altuia,  suprastructurile 
deasemenea  trebue  să  fie  stârpite.  Dar  mai  ales  religia,  care  se 
considera,  de  bolşevici,  ca  cel  mai  mare  duşman  al  învăţăturii 
lor.  De  aceia  i  se  declară  -  încă  dela  început  —  un  războiu 
de  extirpare.  In  jurnalul  celor  Fără  Dumnezeu,  în  ultimul 
său  număr  s’a  formulat  următorul  principiu  fundamental :  „Religia 
constituie  ultimul  meterez  a!  burghezimii.  In  consecinţă  trebuie 
distrusă".  Unul  din  şefii  comunişti  avea  deja  precizată  şi  des- 
voltată  această  formulă  :  „Toate  loviturile  ce  le  dăm  elementelor 
credinţei,  oricâte  ar  fi,  trebuie  sâ  aibă  amploarea  unui  asalt  ge¬ 
neral  împotriva  religiei.  Noi  trebuie  să  ducem  o  luptă  decisiva 
împotriva  preotului,  fie  acesta  pastor,  fie  patriarh,  fie  papa,  fie 
rabin.  In  cursul  fazelor  următoare,  aceasta  luptă  va  trebui  să 

împrumute  caracterul  unui  râzboiu  contra  lui  Dumnezeu,  puţin 
impoartâ  numele:  Iehova,  Isus,  Budha  ori  Allah*  (I.  Stepanov: 
Problemele  şi  metodele  propagandei  antireligioase). 

Primele  măsuri  întreprinse  de  Soviete  ţinteau  să  slăbească 
Biserica,  lipsind-o  de  şefii  ei.  Patriarhul  Tihon  fu  încarcerat,  peste 
30  episcopi  şi  peste  1500  preoţi  fură  masacraţi,  alte  mii  con¬ 
damnaţi  la  muncă  silnică  în  districtul  Solovki,  iată  care  a  fost 
bilanţul  acestei  prime  campanii.  Insă,  spre  marea  decepţie  a 
bolşevicilor,  această  persecuţie  a  reaprins  flacăra  credinţei, 
iar  preoţii  masacraţi  sau  exilaţi  îndată  se  înlocuiau  prin 
alţii.  Niciodată  nu  s’au  ivit  atâtea  vocaţii  religioase;  mii 
de  tineri,  profesori,  medici,  simpli  funcţionari  părăseau  lumea 
ca  să  îmbrace  rasa  călugărească ;  nivelul  intelectual  şi  moral 
al  clerului  creştea  mereu  şi  forţa  sa  de  rezistenţă  mereu  se  în¬ 
tărea.  Atunci  bolşevicii  dădură  asalt  bisericilor.  Un  decret  le 
despoia  de  toate  ornamentele,  obiectele  cultului  fura  confiscate, 
clopotele  transportate  din  clopotniţe.  Dar  totul  fu  înzadar.  Cre¬ 
dincioşii  umplură  bisericile  devastate  cu  ornamente  şi  obiecte 
de  ale  cultului  cu  mult  mai  bogate  şi  într’un  număr  mai 
mare  ca  mai  înainte.  Credincioşii  fură  siliţi  să  prefacă  bisericile 
şi  catedralele,  să  le  transforme  în  şcoli  sau  cluburi,  sau  să  le 
distrugă.  Aceasta  soarte  o  suîeriră  biserica  sf.  Pimen,  catedrala 
din  Batoum,  catedrala  Sfintei  Fecioare  din  Iberia,  cel  mai  ve¬ 
nerat  sanctuar  din  Rusia,  ce  s’a  distrus  complect  —  şi  în  prezent 
Sovietele  aruncă  în  aer  imensa  şi  admirabila  catedrală  a  Mân¬ 
tuitorului  din  Moscova.  Jurnalul  Ost  Europa  evaluiază  la  14.000 
numărul  bisericilor  închise  sau  distruse  în  timpul  celor  trei  ani 
din  urmă. 

In  acelaş  timp,  Sovietele  lucrează  intensiv  şi  la  propaganda 
antireligioasâ.  S’au  creat  „brigade  speciale  fără  Dumnezeu", 
optsprezece  şcoli  în  cari  se  pregătesc  agitatorii  antireligioşi, 
jurnale  cotidiane,  cum  e  cel  Fără  Dumnezeu  şi  reviste,  cum  c 
Antireligiosul.  Elevii  acestor  şcoli  sunt  anume  instruiţi  în  această 
direcţie,  mai  ales  dinainte  de  sărbătorile  Crăciunului  şi  ale  Pa¬ 
ştilor.  Li  se  recomandă  să  supravegheze  pe  părinţii  lor  şi  să 
denunţe  pe  aceia  dintre  ei  cari  posedă  icoane  sfinte.  Micul 
Boris  D...  povesteşte  plângând  institutoarei,  că  înzadar  a  tot 
îndemnat  pe  bunică-sa  să  nu  creadă  în  Dumnezeu,  cuci  n’a  vrut 
sâ-l  asculte.  (Nr.  7  din  Antireligiosul). 

Aceeaş  institutoare  constată  cu  amărăciune  că,  pe  lângă 
toate  sforţările  ei,  mulţi  copii  se  arată  refractari  acestei  propa¬ 
gande.  O  fetiţă  Tania  T...,  avea  la  ea  acasă  un  mic  pom  de 
Crăciun ;  uneia  dintre  prietene,  la  toate  întrebările  ce  i  le  pusese 
cu  privire  la  Dumnezeu,  îi  răspunse  cu  încăpăţinare :  „Eu  cred 
în  Dumnezeu"  (Nr.  7  din  Antireligiosul). 

Trebuie  să  recunoaştem  că  „propagandiştii"  antireligioşi 
sunt  lipsiţi  de  talent  şi  entuziasm.  Nu  le  reuşea  să  amăgească 

în  cadrele  propagandei  decât  utl  foarte  mic  număr  de  lepăda¬ 
turi  ale  societăţii.  Pentru  a  îndrepta  această  stare  de  lucruri. 
Comitetul  central  decise  să  organizeze  la  începutul  anului  1931 
cursuri  antireligioase  centrale,  ca  să  prepare  o  echipă  selecta 
de  propagandişti  antireligioşi.  Iată  rezultatul  acestor  măsuri, 
înfăţişate  de  Antireligiosul  din  Noemvrie:  „Calitatea  acestor 
elevi  este  desasperant  de  rea.  Ar  trebui  să  se  trimită  la  că- 
minurile  lor  mai  mult  de  jumătate,  fiindcă  nu  cunosc  bine  nici 
cele  patru  operaţiuni  şi  nu  pot  citi  curent.  Dintre  36  elevi, 
numai  8  au  pregătire  secundară".  De  aceea,  succesele  acestei 
vaste  propagande  nu  satisfăcură  nădejdile  Sovietelor.  Cu  ocazia 
celei  de  a  14-a  aniversare  a  loviturii  de  Stat  bolşeviste,  jurna¬ 
lele  sovietice  dădură  câteva  cifre  cu  privire  la  frontul  antireli- 
gios.  Astăzi  există  în  U.  R.  S.  S.  4.000  brigăzi  „Fără  Dumnezeu", 
peste  300  kolkhozi  „fără  Dumnezeu",  31  uzine  „fără  Dumnezeu", 
un  vapor  „fără  Dumnezeu",  60  muzee  antireligioase  şi  trei  mi¬ 
lioane  şi  jumătate  de  atei.  Aceste  cifre  sunt  amăgitoare :  300 
„kolkhozi",  31  uzine,  o  covalie  şi  trei  milioane  şi  jumătate  de 
cetăţeni  atei  într’o  ţară  ca  Rusia  cu  160  milioane  de  suflete  — 
iată  infimele  rezultate  ale  propagandei  antireligioase ! 

Despre  rest  jurnalul  Fără  Dumnezeu  este  silit  să  constate 
că  „adesea  ţăranul  n’are  bani  pentru  strictul  necesar,  dar  pentru 
biserică  mereu  găseşte  bani...  In  districtul  Valievka  ţăranii  au 
jertfit  zece  ruble  cu  ocazia  hramului  bisericii.  In  districtul  Ko- 
lestvka  s’au  adunat  50  ruble  pentru  trebuinţele  bisericii,  dar 
s’a  dat  nici  o  copeică  pentru  repararea  podului.  Acelaş  caz 
şi  în  districtul  Bytchki  (Jurnalul  Fără  Dumnezeu  în  numărul  din 
30  Noemvrie)...  Districtul  Salasgir  sărbătorea  binecuvântarea 
unui  clopot  nou;  cu  această  ocaziune  ţăranii  au  adunat  pentru 
preoţi  o  mie  de  ruble". 

Şi  acesta  nu  este  unicul  caz,  când  populaţia  rurală  îşi  ma¬ 
nifestă  aceste  sentimente.  Armata  roşie  şi  Komsomol  (tineretul 
comunist)  însuşi  sunt  „pătrunşi"  de  credinţă.  La  Melitopol,  în 
timpul  unei  reprezentaţii  dată  de  clubul  celor  Fără  Dumnezeu, 
soldaţii,  duşi  acolo  să  asiste,  au  bătut  pe  actori  şi  au  devastat 
sala.  De  nenumărate  ori  mărturisea  la  Komsomol  tovarăşul 
Tchapline,  „că  unul  din  principalele  pericole  ce-i  ameninţă  con¬ 
sistă  în  propaganda  religioasă;  această  propagandă  are  mare 
succes  în  rândurile  komsomolilor".  (Nr.  160  din  Komsomolskciia 
Pravda). 

Acest  tinâr  comunist  frecventa  de  bună  voie  biserica  şi 
se  împărtăşea  cu  sfintele  taine.  Astfel  tineretul  Vassiliev, 
secretarul  celulei  kolkchozilor,  îşi  boteză  copilul  şi  acest 
exemplu  fu  urmat  şi  de  numeroşi  alţi  komsomoli"  (Jurnalul  Fără 
Dumnezeu  din  30  Noemvrie). 

Această  recrudescenţă  a  sentimentului  religios,  inevitabil 

rezultat,  cu  toată  persecuţia  deslănţuită,  se  manifestă  la  popu¬ 
laţie  într’o  formă  exaltată  şi  mistică. 

Şi  în  sfârşit,  al  treilea  procedeu,  scump  bolşevicilor,  era: 
viclenia.  Divide  et  impera,  această  deviză  o  aplicară  în  Bise¬ 
rica  rusă.  Unită,  ea  era  foarte  puternică,  însă  îmbucătăţită,  di¬ 
vizată  în  schisme  şi  secte,  va  deveni  în  felul  acesta  un  slab 
adversar.  Or,  chiar  în  timpul  loviturii  de  Stat  bolşevistă,  Bise¬ 
rica  rusă  îşi  restabilea  patriarhatul,  şi  mitropolitul  Tihon  era 
ales  patriarh  la  Moscova  în  sunetul  bubuiturilor  de  tunuri. 
Acest  prelat  se  arătă  un  violent  adversar  al  noii  puteri;  el 
răsplăti  această  atitudine  îndrăzneaţă  cu  libertatea  şi  viaţa 
sa;  însă,  înainte  de  a-1  omorî,  bolşevicii  reuşiseră,  nu  se  ştie 
prin  ce  mijloace,  să-l  facă  să  semneze  un  act  de  recunoaştere 
a  puterii  sovietice.  Acest  act,  succesorii  patriarhului  îl  recuno¬ 
scură.  Insfârşit,  Sovietele  îşi  găsiră  omul  în  mitropolitul  Sergie, 
care,  considerat  ca  „locţiitor  de  patriarh"  consimţi  la  toate : 
în  timpul  unei  slujbe  dumnezeieşti,  la  o  rugăciune  pentru  Soviete. 

Totuşi,  majoritatea  clerului  şi  a  credincioşilor  n’au  recu¬ 
noscut  pe  noul  patriarh,  adversarii  săi  fură  siliţi  să  apuce 
drumul  Siberiei  şi  cei  mai  marcanţi  dintre  ei  fură  omorâţi,  ca 
episcopul  Serpoukhoviei  Maxim,  împuşcat  prin  G.  P.  U.  la  6 
Iulie  1931.  Insă  mişcarea  contra  „locţiitorului  de  patriarh"  se 
înăbuşi  foarte  repede,  ca  să  se  poată  pune  stavilă  acestei  stări 
de  lucruri.  Se  poate  deci  considera,  de  prezent,  rolul  mitropo¬ 
litului  Sergie  bine  determinat.  In  felul  acesta  şi  încercarea 
schismei,  întreprinsă  de  Soviete,  eşuă. 

Astfel  frontul  religios  se  ţine  bine ;  el  rezistă  cu  mult  mai 
bine  atacurilor  decât  toate  celelalte  „fortăreţe"  ale  regimului 
capitalist.  Urmează  de  aici  că  Sovietele  au  renunţat  la  luptă?  De 
loc.  Această  luptă  se  continuă  zilnic,  prin  măsurile  cele  mai 
diverse,  îndreptate  contra  tuturor  religiilor  din  U.  R.  S.  S.  In 
ultimul  număr  al  Antireligiosului,  tovarăşul  Khoudiakov  preci¬ 
zează  următoarele :  „ propaganda  antireligioasă  este  unul 
dintre,  mijloacele  mai  în  stare  să  mobilizeze  massele  muncito¬ 
reşti  la  lupta  pentru  socialismu  şi  înfăţişează  programul  unei 
campanii  active  contra  sărbătorii  Crăciunului,  fiindcă  „utilizând 
fjovestea  naşterii  lui  Isus,  preoţii  vor  să  dea  mai  multă  valoare 
operei  lor  de  trădători“. 

(După  „Je  suis  partout"  din  26  Decemvrie  1931). 

ŞTEFAN  CORPADEA. 

ASOCIAŢIA  CLERULUI  „AND  RE  IU  ŞAGUNA". 


Nr.  2/1932. 


COMUNICAT. 

In  baza  §.  6  din  „Regulamentul  pentru  organizarea  Des¬ 
părţămintelor"  ;  în  decursul  postului  sfintelor  Paşti  se  vor  ţinea 
adunările  ordinare  ale  despărţămintelor. 

PROGRAMUL  ADUNĂRII  e  următorul : 

ZIUA  I.  a.  m. 

t.  Te-Deum. 

2.  Deschiderea  adunării  prin  preşedinte. 

3.  Raport  asupra  activităţii  pastorale  a  preoţimii  şi  a  cer¬ 
curilor  religioase  în  1931. 

4.  Dare  de  seamă  asupra  activităţii  despărţământului 
pe  1931. 

5.  Constatarea  plătirii  cotizaţiilor  pe  1931  şi  incassarea 
celor  de  pe  1932.  înscrierea  de  membrii  noi. 

6.  Alegerea  alor  doi  delegaţi  pe  lângă  preşedinte,  la  Con¬ 
gresul  viitor. 

7.  Iniţiative  de  organizare  pentru  promovarea  vieţii  reli¬ 
gioase  şi  culturale  în  cuprinsul  despărţământului  şi  pentru  pro¬ 
păşirea  Asociaţiei. 

8.  Propuneri. 

DUPĂ  MASĂ  ŞI  A  IT-A  ZI. 

Se  întocmesc  misiuni  interne  cu  mărturisirea  şi  cuminecarea 
preoţilor,  a  profesorilor  preoţi,  a  absolvenţilor  de  teologie  şi  a 
funcţionarilor  bisericeşti. 

Pentru  meditaţia  de  pregătire  înainte  de  mărturisire  reco¬ 
mandăm  textul :  „Fericiţi  veţi  fi  când  vă  vor  batjocori  pe  voi 
şi  vă  vor  goni  şi  vor  zice  tot  cuvântul  rău  împotriva  voastră “ 
(Mateiu  V,  11),  cu  privire  specială  la  situaţia  Bisericii  şi  a  slu¬ 
jitorilor  ei  de  astăzi;  şi  rugăciunea :  „Uşa  milostivirii  deschide-o 
nouă,  binecuvântată  născătoare  de  Dumnezeu"  ;  iar  pentru  me¬ 
ditaţia  de  cuminecare:  „Cinei  Tale  celei  de  taină  astăzi,  Fiul 
lui  Dumnezeu  părtaş  mă  primeşte". 

Prea  Cucernicii  Părinţi,  prezidenţi  ai  despărţămintelor  vor 
desemna  din  bună  vreme  referenţi  la  rapoartele  despje  activitatea 
pastorală  a  preoţimii  şi  a  cercurilor  religioase.  Asemenea  se 
vor  desemna  referenţi  pentru  meditaţii. 

BIROUL  CENTRAI.  AI.  ASOCIAŢIEI 

ÎN  ACEST  NUMĂR : 

Prof.  Dr.  I.  MATEIU: 

Studenţii  şi  preoţia. 

Dr.  D.  STĂNILOAE: 

Catolicismul  şi  cultura  modernă. 

Arhim.  SCRIBAN: 

Preoţii  în  politică. 

Dr.  TEODOR  BOTIŞ: 

Aşa  zisele  „Gânduri  de  ocară"  asupra  Oastei 
Domnului. 

Pr.  S.  CÂNDEA: 

Gânduri  în  preajma  templelor. 

Pr.  A.  C.  COSMA: 

Dumnezeu  în  natură. 

Arhim.  P.  M. : 

MIŞCAREA  LITERARĂ  :  Glasul  pietrelor.  Taina 
pocăinţei  şi  intelectualii.  Contribuţii  la  revi¬ 
zuirea  Liturghierului,  Proscomedia,  Liturghia 
Sf.  Ioan  Gară  de  aur. 

Pr.  S.  CÂNDEA  şi 

CRONICĂ :  Pentru  alegerea  noului  patriarh  al 

ŞTEFAN  CORPADEA: 

Ierusalimului.  Lupta  contra  religiei  în  Rusia 
sovietică. 

y 

